text:
Dia 30 mei di 2019, nèt 50 aña despues, ta kuminsá ku e akshon di crowdfunding Bajonetstraat Trinta di Mei pa restourashon i konservashon di e pinturanan riba muraya di man di Ras Elijah.
E susesonan di 30 di mei 1969 ta forma una punto destaká den historia kolektivo di Kòrsou. Mural Artist i músiko Ras Elijah na su manera profundo a fiha esaki riba muraya den Bajonetstraat, un kaya smal den Otrobanda. Banda di e Grandinan di Mundu, manera Nelson Mandela, Martin Luther King i Haile Selassie, Ras Elijah a pinta tambe den 1996 figuranan klave di e susesonan di e dia(nan) ei: Amador Nita Papa Godett i Stanley Brown.
Tempu sinembargo a hasi basta daño na e obra di arte ekstraordinario akí. Pues, a bira tempu pa un restourashon/konservashon serio! Un kasualidat poko dia ei a trese e pintor i músiko Ras Elijah, e artista plástiko Yubi Kirindongo i edukadó te den su higra Louis Hilgers huntu ... òf tabata un kasualidat? E forsa di konvikshon di Louis Hilgers kombiná ku e sosten di Yubi Kirindongo a pone ku Ras Elijah a komprometé su mes ku e ke i lo tuma e restorashon personalmente den su man. Despues di 21 aña e ta regresá su isla pa un enkuentro. Ace Suares, Kòrsou su hòmber di Open-Source mesora entusiasmá a uni su mes na esaki. Louis i Ace a disidí pa sòru pa e medionan finansiero nesesario pa medio di un akshon di crowdfunding. Asina nan ke tene e historia di e susesonan di 30 di mei 1969 bibu pa Kòrsou.
Den Novèmber, lo kombiná e proseso di restourashon, ku lo dura mas o ménos dos siman, ku un eksposishon di e obranan di Ras Elijah den e kurá di eskultura úniko i maravioso di Yubi Kirindongo. Tambe tin presentashon musikal di Ras Elijah planiá.
Pa tur informashon: Bajonetstraat30mei.org
Wilt u een gift of donatie doen
Zelfs de kleinste giften zijn voor ons van grote betekenis.
Maak een afspraak
Maandag t/m vrijdag: 09:00 - 17:00
Zaterdag en Zondag: Gesloten
Stichting Ocan
Parkstraat 32, Unit 2.14
2514 JK Den Haag


c: text/html

text:
Aruba
Dos captura di droga pa Zr.Ms. Groningen den un lapso di 24 ora
Posted on 06/14/2022 9:53 am AST | Updated on 06/14/2022 9:54 am AST
ORANJESTAD – E barku di Marina Hulandes Zr.Ms. Groningen den un lapso di 24 ora a detektá dos transporte di droga. Den esaki e barku a konfiská, sigun kalkulashon, 1.040 kg di kokaina.
Na kuminsamentu di yüni un avion marítimo di patruya a detektá un ‘go-fast’ (boto rápido ku motor) den laman Karibe. Siguientemente Zr.Ms. Groningen a involukrá e helikòpter MH-65 Dolphin ku ta stashoná a bordo di Wardakosta Merikano, pa asina por a lokalisá e kontakto sospechoso. No muchu despues e boto tabata visual pa e helikòpter ku a obligá e boto pa stòp. Un ratu despues a realisá un abordahe ku yudansa di un boto FRISC (embarkashon di intersepshon) ku a detené e okupantenan.
Despues di esaki e tripulashon di Zr.Ms. Groningen, djis un ratu despues di kaba ku e promé akshon, a mira un di dos ‘go-fast’. Di mes tabata bon kla ku Zr.Ms. Groningen tabata djis un par di mia nóutiko leu for di e ‘go-fast’. Pues a aktua masha rápido mes, mandando un biaha mas e helikòpter i e dos botonan FRISC (embarkashon di intersepshon) den su direkshon. Debí na e rapides di akshon e di dos ‘go-fast’ a keda detené.
E sinku okupantenan di ámbos akshon ademas di e kontrabanda, a keda entregá despues na un barku di Wardakosta Merikano, pa pèrsiguishon na Estádos Unídos. NOTA: E texto ta scirbi den Papiamento fonetico di Corsou.

robotstxt: allowed

filter: keep


text:
Kralendijk – ‘Un yabi ku ta pega na bo skouder’ òf ‘un chip di 5G ku ta inyektá den bo kurpa’, ta algun di e pensamentunan robes ku a bini dilanti durante seshon di informashon pa hòbennan. Despues di a haña informashon korekto di ekspertonan, sinkuentikuater alumno di MBO a registrá i a kuminsá bakuná.
E hóbennan a partisipá boluntariamente na seshon di informashon
pa papia di idea ku ta reina tokante e bakuna. Meta di e seshonnan tabata pa kombersá ku e hóbennan i informá nan korektamente. Departamento di Komunikashon di Entidat Públiko Boneiru a organisá e enkuentronan.
E hóbennan a trese nan pensamentunan dilanti tokante e bakuna kontra e vírùs di corona. Mayoria informashonnan nan ta haña riba retnan sosial. Hopi biaha e ideanan akí no ta kuadra ku realidat. Por ehèmpel e idea ku den e bakuna tin un chip di 5G. Òf e idea ku e bakuna ta malu, pasobra e ta pone ku una bes bakuná, yabi ta keda pegá na kurpa. Tin hóben ta kere tambe ku e bakuna ta afektá fertilidat, ke men ku nan no por haña yu fásilmente despues di bakuná.
Durante e enkuentronan e hóbennan por a hasi pregunta na un dòkter ku tabata presente. Departamento di Komunikashon ta satisfecho ku despues di e enkuentronan informativo, sinkuentikuater hóben a skohe pa nan bai bakuná. Na tur tin 93 alumno di MBO a partisipá na e seshonnan. E departamento ta organisá pronto mas aktividat tokante bakunashon kontra corona pa hóbennan.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashonKRALENDIJK – Djaluna 27 di yüni 35 mucha di grupo 6 i 7 di Kolegio San Bernardo a duna nan promé presentashon huntu ku e dosentenan di Leerorkest Bonaire. Despues di 5 luna di lès di téoria di musika ku a wòrdu duná dor di sr. Dennis Aalse i lès di kantamentu ku a wòrdu […]
- Hopi apresio pa liderazgo di gezaghèber interino Nolly Oleana durante krisis di werKRALENDIJK- Den transkurso di djaweps por a skucha na hopi kaminda na Boneiru un apresio grandi pa e trabounan di gezaghèber interino Nolly Oleana, pa loke ta trata e manera ku ela guia e isla durante e menasa di mal tempu djamars i djarason. Tino de Palm, personalidat di media Boneriano, a ekspresá esaki hopi […]
- Ministernan di hustisa di Aruba, Kòrsou i St. Maarten a reuní na BoneiruKRALENDIJK- Den komienso di siman e tres ministernan di hustisia di Aruba, Kòrsou i St. Maarten, Rocco Tjon, Shalten Hato i Anna Richardson a reuní na Boneiru. Inisialmente tabata e idea pa e ministernan topa ku nan kolega di Hulanda, minister Yeşilgöz-Zegerius pero esaki hañele strobá pa motibonan imprevisto na Hulanda. Riba esaki e tres […]
- Studiantenan di Boneiru ta haña dispensashon di e Visitor Entry Tax via emailKRALENDIJK – Hóbennan boneriano ku ta studia pafó di Boneiru i ku ta biaha bèk pa Boneiru, entrante 1 di yüli no tin mester di paga e Visitor Entry Tax (impuesto di turista) ora nan ta studia konforme e Lei di finansiamentu di estudio BES (Wsf BES). Dia 12 di aprel 2022 Konseho Insular a […]
- Paso pa paso Mariadal ta bai bèk na su operashon normalKRALENDIJK – Segun espektativa e molèster komo konsekuensia di mal tempu ta keda limitá. Pa e motibu akí pa un gran parti Mariadal ta bai bèk na su operashon normal. Fundashon Mariadal ta partisipá ku nan ta anulá e medidanan di prekoushon relashoná ku e situashon di mal tempu. A yama e personanan ku riba […]


text:
RKSV Scherpenheuvel, den boka di pueblo Skèrpènè, ayera -djabièrnè 1 di yüni 2018- a gana di Union Deportivo Bándabou: 1-0. Esaki tabata den kontinuashon dje play-off den Liga MCB, mihó konosí komo ‘Kaya 6’.
E kampionato di Kòrsou den promé divishon di Federashon Futbòl di Kòrsou (FFK) a hunga dos buelta preliminar i awor ta den su promé etapa di weganan pre-final. Despues di ‘Kaya 6’ ku ta un play-off entre 6 tim, ta sigui ‘Kaya 4’ ku ta un seri entre e mihó 4 ekiponan ku a sali fo’i ‘Kaya 6’.
E enkuentro entre Skèrpènè i Undeba tambe a tuma lugá den Stadion Ergilio Hato di Sentro Deportivo Kòrsou (SDK) na Brievengat. E úniko gol dje wega a kai den e promé tempu. Esaki tabata un outogol na di 27 minüt dje futbolista Judreny Jansen di Undeba.
E kompetensia den ‘Kaya 6’ ta sigui awenochi den Stadion Ergilio Hato. E tim di Vriendschap Eendracht Sterken Tegen Alles (VESTA) ta hunga kontra di CVV Willemstad, mihó konosí komo Inter Willemstad. E enkuentro aki ta programá pa kuminsá 8’or.
Mañan djadumingu tambe tin wega den ‘Kaya 6’. Esaki ta kuminsá 6’or tambe den Stadion Ergilio Hato. Aktual kampion di Kòrsou Centro Dominguito ta hunga kontra Jong Holland ku a sali kampion dje bueltanan preliminar.


text:
Dia 30 di sèptèmber 2007 Fundashon Inernashonal a organisá un enkuentro soshal pa ofi shalmente presentá e fundashon na públiko Boneriano. Sr. Daboussi, presidente di e fundashon aki, a hiba e siguiente palabra. “Respetá, integrá i no-diskriminá; huntu nos por! Esaki ta e lema di Fundashon Internashona.
Dia 19 di yüni 2007 a lanta e fundashon aki, ku tin komo meta:
Promové e interesnan di migrantenan, tantu den sentido
general komo den kasonan individual, den un komunidat Boneriano habrí.
Esaki ta nifiká di un banda ku lo promové rèspèt bou di migrantenan pa
i integrashon den komunidat i kultura Boneriano, i di otro banda rèspèt
i un maneho no-diskriminatorio pa ku migrantenan. Esaki por enserá: a.
Duna konseho i asesorio na migrante nan. b. Atendé asuntu- i kasonan pa
migrantenan tantu den korte komo p’afó di korte.
Pa haña sosten di Fundashon Internashonal e migrante mester kumpli ku e siguiente eksigensianan:
E mester ta un siudadano ehemplar, e mester respetá kultura Boneriano i integrá den komunidat na un manera positivo.
Direktiva
Mi ke introdusí awe ofi sialmente na boso e miembronan di direktiva di fundashon internashonal.
Sr. Polo Mata, miembro di direktiva diario i tesorero, pa komunidat Dominikano;
Sr. Feliciano Piloto, miembro di direktiva diario y vise-presidente, pa komunidat Portugues;
Sr. Michiel Bijkerk, miembro di direktiva general i konsehero hurídiko;
Sr. Juan Mendoza. miembro di direktiva general pa komunidat Colombiano;
Sr. Armando Baltazar, miembro di direktiva general pa komunidat Peruano;
Sr. Wai Man Chan y Sr. Lo kei Yan miembronan di direktiva general pa
komunidat chines;
Sr. Abel Pierre, miembro di direktiva general pa komunidat Haitiano;
Sr. Moreno Bonelli, miembro di direktiva general pa komunidat Italiano; Na final mi persona, bosnan sirbidó, Hamoudy Dabboussi, miembro di direktiva diario y presidente.
Pronto lo haña miembronan nobo pa komunidatnan Venezolano, Surnameño i Hulandes Europeo.
Pregunta of reklamo
Tur migrante ku tin pregunta, reklamo òf keho por aserká e miembro di direktiva di su pais. I den kaso ku bo nashonalidat no tin miembro den nos fundashon, aserká e persona ku bo ta preferá. Mi ke hasi un súplika na tur migrantenan residensíá na Boneiru pa papia y no spanta! Si bo ta sinti ku bo a keda tratá na un manera inkorekto, aserká nos. Boneiru ta un isla demokrátiko y nos - huntu ku nos gobernantenan - lo sòru pa no tin represaya di parti di ningun amtenar.
DEZA
Ora un komersiante mester di un trahadó, e ta komuniká ku DEZA pa wak si tin hendenan lokal ku lógikamente tin priorodat i pa wak si nan por kumpli ku e eksigensianan stipulá pa e kompania. Si tin un hende lokal, e ta haña e trabou. Pero den kaso ku no tin, mester buska un hende di p’afó di nos isla.
Na promé lugá esaki ta na benefisio di e isla y su ekonomia na di dos lugá e ta na benefi sio di e empleado mes. Ya ku nos a busk’é pa nos benefi sio, laga nos trat’é ku e rèspèt ku e meresé.
Hulanda i Kòrsou
No ta tur loke ta bon pa Hulanda i Kòrsou mester ta bon pa Boneiru. Kiko mi kier men ku esaki?
Tin leinan ku ta ser apliká aki na Boneiru pa ku migrantenan ku no ta kuadra ku nos sistema i nos situashon. Un bon ehèmpel di esaki ta e echo ku aki na Boneiru, kompará ku Hulanda kaminda tin migrantenan di religion, kultura i idioma totalmente diferente, aki mayoria migrante su manera di biba no ta diferensiá mashá for di e Bonerianonan mes. Mirando ku mayoria di nos migrantenan ta di paisnan besendario Latino.
Un otro bon ehèmpel di esaki ta e echo ku na Kòrsou tin un problema hopi grandi ku migrantenan ilegal. Aki na Boneiru e problema ei práktikamente no ta eksistí.
Pues ta bon pa revisá i adaptá e leinan aki partikularmente mirando ku aki un aña Boneiru ta bai tin un struktura estatal nobo, kaminda Boneiru ta bai forma parti integral di Hulanda.
Prioridatnan
Tin algun punto di atenshon ku mi ta kere nos gobernantenan por hasi algu mas pronto posibel pa trese kambionan positivo pa e migrantenan residensiá na Boneiru i esunnan ku ta bin residensiá na Boneiru:
- Tur dokumentu ku Imigrashon tin aktualmente mester ser tradusí na
por lo ménos Papiamentu, si nos no ke papia di Ingles i Spañó.
- E entrada salarial mínimo di Naf. 3000,- pa buska kasá i un suma adishonal pa buska yunan di e migrante ta demasiado haltu. Mester re-kalkulá e suma aki.
- Despues di 3 aña e imigrante ku a bini Boneiru pa traha mester bai bèk su pais, i e komersiante mester buska otro hende. Esaki ta stroba kontinuidat di trabou.
- E depósito pa entre otro Libanesnan i Chinesnan ta Naf. 5500,-, mientras ku un ticket ida i buèlta pa un di e destinashonnan aki no ta ni mitar di e suma aki.
Nos ta supliká nos gobernantenan pa yuda trese kambio den e puntonan aki. E petishon aki ta pa tantu gobernantenan di gobièrnu insular komo nos representantenan den Parlamentu Antiano.
Parlamentu Antiano
Direktiva di Fundashon Internashonal ta dispuesto di asta bai Parlamentu Antiano, ku te ainda ta e órgano mas haltu den gobernashon Antiano, pa duna un splikashon di e puntonan ariba menshoná i splika e urgensia ku tin pa trese un kambio a korto plaso, mirando e desaroyonan ekonómiko ku ta tumando lugá i ku lo sigui tuma lugá ku Dios su poder.
Durante e luna ku a pasa, nos a reuní ku Gezaghebber, Diputado Anthony Nicolaas, sr. George Mensché, hefe di bevolking i Sr. Jopi Abraham y tur su miembronan di Konseho Insular. Pronto nos lo bai reuní ku sr. Ramonsito Booi asina ku e ta bin back for di Merka.
Mi ta hopi kontentu di bisa ku mi a sinti ku tur hende tabata konsiente ku tin sierto kosnan ku no ta baiendo den bon direkshon. vooral na Imigrashon i Bevolking. Ya kaba nos a mira sierto kambionan na Bevolking segun Sr. Mensché a splika nos durante último reunion. E ta hopi di apresiá y nos ta spera ku kambionan lo sigui pa mehorá e sitaushon.
Mi kier a gradisí tur hende ku a yuda organisé e aktividat aki. En espesial
Sra. Lucia Beck.
Tin un dicho Chines ta bisa:
Adelanto i frakaso di un nashon ta den man di kada siudadano.
Ban traha nos tur pa adelanto di Bonairu. Na fi nal mi tin un konseho pa tur migrantenan ku ta biba na Bonairu. Ya ku Boneiru a habri su porta pa bo,
habri bo kurason p’é.
Dios bendeshoná Boneiru y pasa un bon atardi.


text:
Fraccion di MAS a manda un otro carta pidiendo prome minister Evelyn Wever-Croes pa duna claridad y transparencia p’e caso di Aruba Huis. Na mas di un ocasion e mandatario mes a splica den parlamento cu lo tin un investigacion andando di CAD (Centrale Accounting Dienst).
drs. Marisol Lopez-Tromp, lider di fraccion MAS, a indica cu despues nan a tende cu tin investigacion haci door di Departamento di Recurso Humano (DRH). E fraccion a pidi prome minister pa manda parlamento un copia di e rapport di CAD, caminda cu nan lo investiga posibel, supuesto iregularidad na Aruba Huis. Y asina e fraccion ta pidi den cuadro di integridad y transparencia pa manda nan e relato aki.
Lopez-Tromp a bisa cu nan tin tur derecho pa ricibie y pa mira kico a sosode, pasobra ta trata placa di pueblo. Den e caso aki nan ta mira cu prome minister a bisa algo straño. Segun e parlamentario, e mandatario a bisa cu e rapport no ta cla. E investigacion aki a cuminsa basta tempo atras. Aunke e ta bisa cu e rapport no ta cla, den mesun rosea prome minister ta bisa cu nan ta trahando riba e sugerencianan cu DRH y CAD a duna nan.
Esaki ta zona contradictorio, pasobra esey kiermen e rapport ta cla. “Pa por tin e consehonan, e sugerencianan, bo a lesa e rapport aki y den ki forma cu e ta, si e ta cla nos tin tur derecho pa pidie. Y abo como minister tin e deber pa entreg’e na parlamento”, tabata palabranan di Lopez-Tromp.
Pa mas lesa TREMPAN.COM.


text:
Santo Patia: Diabierna den oranan di mainta famia di Sr. Otmar Oduber a wordo poni na altura cu durante dia, Otmar lo wordo poni bek den libertad.
Esaki ta un desicion cu Hues Comisario a tuma, pa laga Sr. Oduber den libertad, mirando cu no lo tin suficiente motibo pa e sigui ta encarcela.
Ministerio Publico encambio no lo a keda mucho contento cu e desicion aki y awo ta pensa di bay apela contra e desicion cu Hues Comisario a tuma.
Sr Otmar Oduber a wordo deteni riba 10 di mei ultimo, den oranan di mainta, na momento cu e la wordo invita pa presenta na oficina di Landsrecherche. Despues di un siman di tur dia interogacionnan pisa, e la wordo traslada pa KIA y e interogacionnan a continua.
Awe diabierna 20 di mei despues di 10 dia di ta deteni Hues comisario ta haya ta suficiente y a tuma e desicion di laga Sr. Oduber den libertad.
Te na e momento nan aki no ta conoci si Otmar Oduber lo keda un sospechoso, compara cu su dos ex coleganan di partido AVP, sr. Paul Croes y sr. Benny Sevinger, cu si a keda algun luna encarcela y tambe a keda como sospechosonan principal den nan casonan. Den e caso di Ex Minister di AVP Paul Croes tin su sentencia caba, pero a bay cassatie y Sr. Sevinger apenas su caso a inicia den corte.
Ministerio Publico lo mester bin cu suficiente prueba fuerte pa por hustifica e motibo pakiko nan lo kier pa Sr. Oduber sigui keda encarcela.


text:
Medianan di komunikashon a informá pueblo ampliamente tokante esaki, pero awor sí minister di Defensa di Hulanda ke realisá resultado di midimentu di kalidat di airu bou di huma di Isla. Asina por dedusí for di e karta ku minister Hennis Plasschaert a manda Parlamento, kaminda e ta skirbi ku e ke haña sa ‘si e konsentrashonnan di un kantidat di e supstanshanan ta keda bou di e balornan máksimo internashonalmente vigente.’ Esaki ta bon notisia pa pueblo di Kòrsou. Pa motibu di salubridat públiko i medio ambiente kumpli ku e emishon máksimo segun e balornan moderno pa sierto stòf venenoso (por ehèmpel PAK ku benzeen). Laga nos spera ku esaki ta un paso adelante di derecho humano pa airu limpi.
Lesa aki e karta di minister di Defensa Hennis Plasschaert: BriefvanMinDefensie29juni2015.


text:
Recientemente, Minister di Husticia y Asuntonan Social Sr. Rocco Tjon a reuni cu e plaatsvervangend directeur di Kustwacht Sr. Eugene Middelhof , den cuadro di siguridad na nos fronteranan. Manera ta conoci, algun siman atras a elabora tocante e cooperacion estrecho cu tin actualmente entre e diferente departamentonan di husticia, cu ta traha hunto pa asina mantene nos fronteranan hermeticamente sera. Durante e reunion aki a logra combersa cu Sr. Middelhof pa asina papia tocante e parti di e “plan van aanpak grenz toezicht”, cual a wordo scribi den cooperacion cu Hulanda, cual Hulanda a aproba caba den cuadro di e “landenpakket”.
Un punto hopi importante ta cu Hulanda a aloca cuater miyon Euro pa e ehecucion di e plan aki y manera ta conoci, ya un parti di e plan aki ta den pleno ehecucion, mirando cu mas y mas e cooperacion entre e diferente departamentonan ta mehorando. Otro punto clave ta e radarkamer, cual actualmente ta wordo ocupa 24/7, danki na e bon colaboracion entre e departmentonan cu ta pone nan personal disponibel pa cu esaki, di cual Kustwacht ta un partner clave. Por ultimo, e mandatario a enfatisa cu durante e reunion aki a delinea diferente proceso pa asina garantisa cu e cooperacion entre e departamentonan aki por ta uno mas solido. Pa e motibo aki ta reuni structuralmente cu cada departamento cu ta forma parti di e strategisch grensoverleg, cual ta un di diferente esfuersonan cu ta wordo haci pa percura cu nos fronteranan ta keda hermaticamente sera.


text:
Kralendijk – Dia 9 di yüni 2021 gobièrnu di Boneiru huntu ku Plenchi di Trabou a sera un akuerdo ku SELIBON ku e meta pa krea kupo di trabou pa un periodo di 6 luna. E grupo akí ta konsistí di 15 empleado ku ta hasiendo un bon trabou i ya kaba por mira resultado di e trabounan di mantenshon i kapmentu di mata na sitio nan públiko ku nan a hasi.
E trabounan di mantenshon i kapmentu di mata a kuminsá na Te Amo bich i bich Pal’i Mangel, miho konosi komo “Donkey Beach” kaminda a hasi diferente tipo di mantenshon, manera fèrfmentu di e espasionan kaminda e kònteinernan di shushi ta situá pa e kampaña di separashon di shushi na bichnan públiko ku ta bai kuminsá.
Despues a sigui ku e trabounan di kap mata i mantenshon na e kasnan di katibu parti sùit di Boneiru, bich di Sorobon i den sentro di suidat. Den bario di Tera Kòrá tambe a hasi trabounan di mantenshon i kapmentu di mata den kuminsamentu di ougùstùs komo preparashon pa dia di Tera Kòrá.
Seru Largu
Na e momentunan aki e grupo di “Brùg di Oportunidat” ta trahando riba e kaminda pa bai Seru Largu. E siguiente sitio kaminda e grupo aki ta bai hasi trabou di kap mata i mantenshon ta Kaminda di Turista.
Tur esaki lo yuda redusí e riesgonan pa nos medio ambiente, salú di tantu nos poblashon komo turistanan, e ta promové higiena en general i ta mehorá kalidat di nos bichnan i sitionan públiko.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Dialuna anochi a drenta informe di un caso unda un hende a pone fin na su bida na un cas na Pos Chikito, mesora a dirigi tanto polis como ambulans na e sitio. Na yegada di e patruya a bin compronde cu e persona aki lo ta un paciente depressivo cu a bay te na e extremo pa pone fin na su bida. Na yegada di e ambulans a haya e victima cu no tabata duna senjal di bida mas y polis a solicita presencia di tur autoridadnan competente. Na yegada di e dokter no a keda nada otro cu constata morto di B.M.W. di 54 anja.Na famianan di e difunto nos ta extende nos mas sincero palabranan di condolencia.
Richard Lacle


text:
Poeta Lily Clarisa a entrega 2 ehemplar di su publicacion mas recien titula ‘Illuminated darkness’ na directora di biblioteca, sra. Astrid Britten.
‘Illuminated darkness’ ta un obra di poesia na Ingles. E poemanan ta hiba e lesador den recuerdonan di e poeta cu temananan manera abuso di mucha, problemanan di famia, violencia domestico, depresion, PTSD, amor y odio, trankilidad interno y amor propio. Lily Clarisa ta docente di Ingles, yiu di tera cu actualmente ta biba na Hulanda hunto cu su cacho, John Diggle. Recientemente e tabata na Aruba y a duna un di dos tayer di Poesia na biblioteca. Otro obra di Lily Clarisa cu biblioteca tin den su coleccion ta ‘Lost love poems’. Miembronan por fia e buki libremente. Por lesa mas di Lily Clarisa riba website di biblioteca pero tambe online (Instagram, Fb y YouTube) y e buki ta obtenibel na libreria local.


text:
KRALENDIJK – Awe 15 di mart 2021 tin 253 kaso aktivo di Covid-19 na Boneiru. Tur kaso aktivo ta trata di hende di Boneiru. Di e 98 personanan ku a tèst ayera, 41 a resultá di ta positivo. 20 hende a rekuperá di Covid-19. Tin 5 persona hospitalisá pa motibu di Covid-19.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Mas notisianan:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Stichting Schoon Milieu Op Curaçao (SMOC) a skirbi diferente biaha tokante di refineria Isla na Kòrsou i su bentahanan durante e Di Dos Guera Mundial. Ta Isla a suminstrá masha hopi kombustibel na aliadonan. Ken ta para ketu na esaki durante selebrashon di 200 aña Reino Hulandes? Ken ta para ketu na esaki dia 4 di mei? Nos ta spera ku ta mashá hopi hende mes. Sigur awor ku djasabrá pasá prinsesa Beatrix a inougurá e eksposishon Guera na Kòrsou, kaminda e papel di Isla durante e Di Dos Guera Mundial ta sali eksplísitamente dilanti. SMOC ta apresiá e kousa akí. Pero e mesun Isla lástimamente tin su banda marga tambe. Den transkurso di tur esten Isla a kambia di un regalo (DDGM) pa eksperensiá balor di libertat te un doló (2015) di spesialmente e hendenan bibá bou di huma si Isla. Aña tras di aña e molester ta krese pa motibu di e emishon shushi di e refineria akí. P’esei anualmente tin míles di hende ku tin mester di kuido médiko, segun un raport di EcoRYS na 2005. Pa kolmo kada aña tin sikiera 18 persona ku ta fayesé prematuradamente: den e parti akí di Reino Hulandes ta violá na un manera mahos e derecho di hende riba bida i un medio ambiente limpi. Ta mas ku normal ku e hendenan ke sali for di bou di huma kaminda nan ta eksperenshá molester segun enkuesta di GGD i CBS. Pero esaki di mes ta enserá gastunan mas haltu pa biba i ta nèt esaki e hendenan no por permití i ta p’esei soshalmente i ekonómikamente mirá nan ta bai será den e huma di Isla sin ku niun gobièrnu no ta wòri pa nan. Dia 4 di mei SMOC sí ta para ketu na esaki. Abo tambe?
Señor Peter van Leeuwen
Señor Arjan Linthorst


text:
ORANJESTAD—Dialuna 15 di November, duranteConferencia di Prensa di Gobierno di Aruba, Prome Minister Evelyn Wever-Croes a duna un splicacion amplio di e organisacion di ministerionan di Gabinete Wever-Croes IIenfatisando e falta di structura pa loke ta trata e personal cu ta traha cu un minister cu Gabinete Wever-Croes a encontra na2017. Prome cu a drenta gobernacion aki, cada minister tabatadicidi ken e ta trece, cuanto hende e ta trece pa traha cu ne y cuanto e kier paga cada hende. Esaki a pone cu hendenan cu tabata haci e mesun trabou tabata haya diferente pago dependedi cierto circuminstancianan. Pero, Prome Minister a duna di conoce, nada tabata documenta ni oficial.
“E tabata un free for all. Na 2017, nos a dicidi di organisatambe na e Bureau di ministernan pasobra no por ta asina cu henter Gobierno ta organisa y net ministernan ta desorganisa”, Prome Minister a expresa.
Gobierno a cuminsa cu un organogram cu ta mustra con un ministerio ta hinca den otro en general. E structura di cadaministerio: Minister > Conseheronan (inhoudelijk of juridisch) > Begrotingscoordinator pa atende cu temanan di presupuesto> Chef di Bureau > Demas funcionnan cu tin: Bode, un persoonlijke beveiliger, un chauffeur, Secretariële en
Administratieve ondersteuning > esnan den comunicacion y consulent cu ta yuda atende publico. Esaki ta e organisacion di cada ministerio. Ministernan tin e escogencia pa yena e puestonan aki.
Contestando preguntanan cu ta surgi enuanto e cantidad di persona cu ta traha na cada oficina di minister, Prome Minister a enfatisa cu a palabra den e maneho di 2017, cu ta limita e cantidad na 25 persona pa cada ministerio. Cierto momento e minister cu tabata carga cu husticia y integracion a pidi pa aumenta e cantidad mirando cuanto hende ta frecuenta akinanpa atende cu tema di permiso. E ora den un periodo breve, e tabata permiti pa tabata tin mas di 25.
Haciendo esaki, tambe, a atende cu e pago di cada funccion. Cada minister mester traha cu loke ta usual den gobierno basariba e schaalnan usual den gobierno. Aparte di esaki tambecierto funccionnan ta haya un toelage pa auto, of pa telefoon y e ter beschikkings toelage di 25% pasobra un persona cu ta traha cu minister mester tey 24/7. “Esunnan cu ta traha cu mi por bisa berdad e ta 24/7 y hopi biaha ta despues di 6 pm mi ta comunica cu nan pa nan yuda mi cu consehonan pasobradurante dia mi ta ocupa den diferente reunion”, PromeMinister a duna di conoce.
Un situacion di diferencia ta den e Ministerio di Enseñansa naunda cu e Minister anterior no tabata traha cu hopi hende cu ta haci cu pa e aña aki no tin presupuesto pa amplia e cantidad di hende den e ministerio aki pero sigur Minister Endy Croes tin mester mas hende pa yud’e den e trabounan pa loke ta trataenseñansa y deporte.
“Cu esaki mi kier duna e transparencia cu a wordo pidi na nospa duna con e organisacion di e ministerionan ta hinca den otro. Manera mi a bisa ora nos a drenta gobernacion, no tabatatin nada regla”
Prome Minister a compara su ministerio cu esun di e ex PromeMinister anterior, señor Mike Eman cu na momento cu el a sali for di gobierno, e tawata tin 147 persona riba su payroll pero a yega te 300 persona dado momento den su gobernacion. Prome Minister a enfatisa cu e ta traha cu e cantidad maximodi 25 persona y pa e gobernacion aki, te cu awor e tin 16persona ta traha pe sperando cu prome cu fin di aña haya e 2 conseheronan cu e ministerio ta buscando riba e tereno di infrastructura pa por yega na 18.
Prome Minister a enfatisa cu esaki ta pa duna indicacion con Gabinete Wever-Croes a drenta e gobernacion y dicidi pa bahae gastonan. Esaki a wordo comparti cu sindicatonan y cu Parlamento varios biaha.
“Nos no ta traha cu un cantidad grandi di persona. Nos ta wordo tilda hopi biaha di nepotismo y ta tuma hende den servicio sin importa nan preparacion of sin sa si nan por haci e trabou pero ta tuma nan simplemente pasobra nan ta conocisea ta amigo of sostenedor. Ora bo ta traha cu un maximo di 25 hende na cada minsiterio, no tin espacio pa nepotismopasobra bo mester cada un di e personanan aki den nanspecialidad y capacidad pa yuda bo haci e trabou. Mi por bisadi experiencia cu 25 mes ta poco pero nos mester limita. Nos ekipo di ministernan ta hopi bon prepara y cada minister a busca personanan pa yude den e areanan cu e mester di ayudo”, Prome Minister a termina bisando.


text:
Sali core bay pafo cu maleta, ta atrae biahe, uza panti cora pa amor, enfin tin diferente opcion di ritual pa ricibi e Aña Nobo y despidi di esun bieu. Algun persona ta kere den nan y ta hacie y tin otro, cu ta opta pa keda sceptico. Berdad ta, cu e energia ta existi y tin dia cu e ta carga, manera 31 di december, fin di un ciclo y inicio di un decada nobo, cu cerca e Chinesnan ta conoci como Aña di Djaca.
Aña di Djaca, oportunidad nobo, amor y prosperidad…2020 ta bay ta uno exitoso! Segun zodiaco Chines, e aña di Djaca ta e prome signo di e 12 animalnan di ciclo di Zodiaco Chines y p’e motibo aki, e periodo ta considera un aña di e cuminsamentonan nobo y e renobacionnan. Tur hende mester demostra determinacion relaciona cu nan meta-, aspiracion- y hasta nan hobbynan. Esaki ta un tremendo aña pa descubri y evoluciona.
Pa esunnan cu si ta kere den e energia, aki tin 3 opcion di hechizo di amor pa 2020.
Pa atrae e amor
Si bo kier atrae e amor den 2020, percura pa 31 di december bo busca un papel blanco, un pen cora, un quartz blanco y un bela ros. Riba 31 di december atardi bay den bo camber (segura cu niun hende ta molestia bo) y cu e pen cora haci un lista di loke bo kier haya den bo proximo pareha. Despues ripiti den bos halto: ‘Ami (bo nomber) merece un homber bon y mi ta pidi un persona pa compaña mi den e bida aki cu e siguiente caracteristicanan: ‘(lesa loke bo a skirbi riba e blachi).
Marduga, net algun minuut prome cu e kloknan zona, pone e papel cu e quartz na un lugar cu nan por ricibi e rayonan lunar. Despues di mey anochi, coy e papel y e quartz y kima nan cu e bela ros. Warda e quartz, pasobra esey ta bay ta bo amuleto di bon suerte pa e amor durante e aña.
2. Pa aleha un persona di bo relacion
Tin un persona cu no ta laga abo of bo pareha na paz? Freeze e! Si bo kier aleha un persona indeseabel, percura pa riba 31 di december bo skirbi riba un papel su nomber completo y den un luga cu bo ta bo so, bisa den bos halto: ‘Ami (bo nomber) ta ordena pa bo laga mi na paz. Mi no ta desea bo malo, pero di awo en adelante bo energia negativo no tin poder riba mi relacion mas y bo no por molestia nos mas. Asina lo ta’. Despues, parti un lamunchi den mitar y hinca e nomber di e persona memey. Finalmente pone e lamunchi den freezer.
3. Pa lubida un amor bieu
Ta dificil pa laga un amor antiguo bay? E fin di aña aki ta e oportunidad perfecto pa cera e ciclo cu ne y habri un decada nobo, unda cu e magia por yuda bo. Bo mester di un blas di helium, un pida di cabuya cora, un papel biña, un pen ros, un potret di boso dos y un bela blanco. Durante e atardi/anochi di 31 di december, skirbi cu e pen ros riba e papel biña, e motibonan cu bo kier laga e amor aki bay. Posteriormente mara e na e blaas di helium cu e cabuya cora y na dje, e potret di boso dos. (of esun di dje den su defecto).
Durante e anochi, ora cu e kloknan bati mey anochi, bay pafo y laga e blaas cu e potret mara na dje bay. Despues kima cu e bela blanco e papel biña, bisando den bos halto: ‘Ami (bo nomber), ta laga bo liber. Ya bo no lo causa mi mas dolor, ni ami lo haci na abo. Ta feliz sin mi, manera cu ami lo ta sin bo. Asina lo ta.’ Laga e biento bay cu e shinishinan.


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Cu inmenso tristeza na nos curason,nos ta participa fayecimento di;
Sinforiano Alfonso Quandus
Mihor conoci como “Jaño”
☆ 22 Augustus 1945
† 5 Mei 2022
Na nomber di su:
Esposa:
Emiliana Yvonne Quandus-Kelly
Mayornan den feliz memoria:
† Nicolina Franken-Quandus
† Alfonso Quandus
Yiunan:
Gregory & Betty y yiunan na Hulanda
Sandro Toppenberg & Jenny y yiunan
Lisette Toppenberg y yiunan
Julisa Toppenberg y yiunan na Hulanda
Nieto/a nan stima:
Reelison de la Paz na Hulanda
Jayrone Poulina na Hulanda
Yerely y Yeraimy Toppenberg
Marshall y Asher Perez
Rumannan:
†Carmen Teresita Quandus y †Boei Ridderstaat.
†Andres Quandus
†Aloysio Quandus y †Olga Kock
†Maria Susanna Quandus
†Sofia Betranda Quandus
†Rufino Hose Quandus
Alcida Elisabeth Quandus
Pedro Canisio Quandus y esposa Ita
Noel Stevanus Quandus
Ceferino Martin Quandus
Tanta y Omo nan, Primo y Prima nan, Swa y Cuña nan, Comer y Comper nan
Subrina y Subrino nan, Su bon bisiñanan,amigo y conocirnan.
Ex coleganan di Holiday Inn
Amistadnan di cas Bob y Valerie Ras,Irena Petrochi,Dominga “Taty” Bueno Quiroz na Hulanda, Jose Acosta Ruiz.
Su ayudante Ethlin Servud cu a yude cu hopi amor y pasenshi.
E compania di LiteLife Transport y e trahadornan cu tabata tin pasenshi cune.
Un danki na su huisdokter Drs. U.S. Hoelas-Ramcharan.
Demas famia; Quandus, Kelly, Franken, Horst, Danies, Luminier, Toppenberg, Christiaans, Velez,Donker,Ridderstaat,Martinus,Spencer.
Nos kier a pidi disculpa si den nos tristeza nos por a lubida di menciona algun famia
Den luga di flor of krans lo tin un box disponible pa un bon causa.
Ta invita tur amigo, bisiña y conoci pa asisti na acto di entiero cu ta tuma lugar Diahuebs 19 mei 2022 pa 4or di atardi, saliendo for di Royal Funeral Home pa Santana na Noord. Nos difunto stima lo reposa for di 2or di atardi na Royal Funeral Home


text:
Paradera – Diahuebs anochi unidad di Flex di Cuerpo Policial a bay un adres pariba di rotonde di Santana di Paradera. E cas unda tin e Avionnan parti patras.
Posible ladronnan a drenta un cas
Informacion cu polis lo a ricibi tawata cu e habitantenan lo a mira tres persona drenta un cas, unda cu sea no ta biba hende of e hendenan ta den exterior.
Esaki mas cu claro a lanta sospecho.
Polis na su yegada a logra pone man ariba un di e sospechosonan, mientras e otro dosnan a core bay. Agentenan a tira bista, pero na e momento ey no a logra pone man ariba e dosnan.


text:
Zomer pasá Minister Hennis a risibí un karta di SMOC. Awe, kasi mitar aña despues, porfin SMOC a haña kontesta. Aparentemente di bèrdè na kuminsamentu di aña 2016, ta bai kuminsá ku un programa di midimentu ekstenso di algun aña, kaminda banda di detektá nivel di e sospechoso usual dióksido di suafel, ta bai midi vários otro materia venenoso. Pero riba e pregunta di SMOC kua medida di mando ta bai tuma pa terminá tur miseria riba tereno di medioambiente ku ekonomia i derecho humano, banda di e midimentunan, SMOC no a haña klarifikashon den e karta ministerial. Aki por lesa e karta di Minister Hennis: Brief_aan_de_Stichting_Schoon_Milieu_Op_Curaçao_over_de_Isla-raffinaderijdec2015.
Programa di midimentu ekstenso ta kuminsá na 2016, segun minister Hennis den un karta pa SMOC – 22 desèmber 2015
Comments Off on Programa di midimentu ekstenso ta kuminsá na 2016, segun minister Hennis den un karta pa SMOC – 22 desèmber 2015 |


text:
Un felis djabièrnè na tur nos lektornan…
Nos a yega otro wikènt…
Un siman basta aktivo den farándula…
Anunsio di Brian Dekkers ta bai forma parti di ICONS…
Piesanan nobo di entre otro Fenty di Boneiru ku MJ – ‘Sosegá’ a keda lansá …
I loke no a stòp ta diskushon entre músikonan den sigur 2 diferente banda, ken a i ken no a vakuná…
Den e siman aki tambe nos a risibí e notisia ku konosido farandulero di dékada 70 i 80, Hubert Daal a fayesé…
Nos ke deseá famianan forsa ku e pèrdida aki…
E konsepto musikal ku Brian Dekkers a presentá resientemente riba retnan sosial a kapta atenshon i ‘Louie Louie’ por a komprondé ku tin mas proyektonan musikal di diferente artista ku ta pendiente pa traha riba mesun tipo di produkshon musikal…
Tur esaki tanten ku e situashon no ta duna pa artistanan por presentá manera nan tabata hasi esaki normalmente…
Grupo di Karnaval ‘E He He’ a tuma e desishon ku nan no ta bai Karnaval 2022 dado kaso esaki tuma lugá…
E direktiva a tuma su desishon i for dje reakshon ku nos por a tuma nota di dje, vários ta e miembronan ku a aploudí e desishon…
Minister di Kultura tin ku tuma un desishon riba kiko tei sosodé ku Karnaval 2022…
For di un fuente nos a komprondé ku te ainda e pensamentu dje Tim di Krísis di Gobièrnu ta ku lo NO tin Karnaval 2022, pero e desishon final ta Gobièrnu lo tin ku tuma esaki…
Resientemente nos por a tuma nota ku sigur un dje organisashonnan ku a yega di organisá Karnaval tabatin un reunion orientativo…
Djaya banda, AGKK ta ketu, nos a komprondé ku nan mes, riba mandato di gruponan, lo ke organisá Karnaval, pero no tin un desishon definitivo…
Un plùs pùnt ta ku tin 2 lider di grupo di Karnaval ku a keda nombrá komo kolaborador di Minister di OWCS, bou di kua Ministerio Kultura ta kai…
Nan sigur lo por tin influensia riba e posishon ku e Minister di Kultura lo ke tuma riba Karnaval 2022…
Tania Kross djasabra awor na Hulanda lo ta presentando durante dje apertura di ‘Uitmarkt’ na Amsterdam…
Lo e ta presentando un parti dje ópera ‘Katibu di Shon’ ku a keda komponé pa Randal Corsen …
Esnan ku ke sigui e presentashon por disfrutá di esaki mirando e presentashon via di NPO 2…
‘Katibu di Shon’ ta e promé ópera na Papiamentu…
Ernst Munneke i Roël Calister lo kompaña Tania Kross durante di su presentashon…
Bon shonnan, tabata un plaser pa bolbe produsí otro edishon di ‘Louie Louie’….
Disfrutá di bo wikènt, kòrda kuida i te Djaluna ku Dios ke!…


text:
Aruba
Betra y deteni: A causa destruccion na propiedad di localidad den Playa
A sali di un bar den cercania, cu velocidad basta halto y bay kibra cabuya di hero na parking lot di Fast Food. Polis a presenta mesora pa atende cu ne.
Den careda di 3:00 am (marduga) polis a bay na altura di KFC, pa un homber basta betra cu a ranca un hefboom di e restaurant na De La Sallestraat.
A tuma nota cu e ta bou di influencia pero pa sigura esaki a saca e alco-sensor y pon’e supla. No a keda ningun duda despues di esey. Polis a detene e chauffeur cu a causa e accidente mirando cu e ta bou influencia di alcohol. A pidi transporte policial pa asina hibe warda caminda e lo a pasa algun ora sigur pa e por a descansa su haltura.


text:
Areglonan di krédito pa kompania
Kredito Chikí Corona ('Klein Krediet Corona', KKC)
E areglo ‘Klein Krediet Corona’ (KKC) a inougurá pa Hulanda Karibense. E areglo ta pa empresario chikí afektá pa e konsekuensianan ekonómiko di e krísis di corona. Gobièrnu ta para garantia pa un parti importante (95%) di un krédito transitorio di €10.000 te ku máksimalmente €50.000. E durashon di e fiansa ta 5 aña maksimal ku un tasa di interes di máksimalmente 4%. E krédito t’ei pa finansiá pèrdida ku a sufri òf ku ta ferwagt di sufri dor di e vírùs di corona.
Empresario ku ke hasi uso di e finansiamentu bou di e areglo di KKC,mester mèldu na un finansiadó. Esaki ta por ehèmpel un banko òf Qredits. Na su turno, e finansiadó ta manda e petishon pa Rijksdienst voor Ondernemend Nederland (RVO) na Den Haag ku ta ehekutá e areglo.
Instansianan di krédito mester ta akreditá pa e areglo BMKB/BMKB-C pa por entrega aplikashon. Si esaki no ta e kaso, e finansiadó por mèldu na Rijksdienst voor Ondernemend Nederland (RVO.nl) pa laga akreditá su instansia.
Ampliashon areglo Garantia finansiamentu empresario (GO)
Esaki ta un areglo pa empresanan mas grandi. E ampliashon ta nifiká ku fiansanan por suma mínimal €1,5 mion i máksimal €150 mion i ku Estado Hulandes ta garantisá esakinan pa 50%. Komo finansiadó por tuma parti institutonan di krédito ku tin pèrmit pa ehersé e negoshi di banko den un pais miembro di Union Oropeo òf na Hulanda Karibense. E finansiadó mester hasi e petishon. Rijksdienst voor Ondernemend Nederland (RVO) na Den Haag ta ehekutá e areglo. Informashon i kontakto: GO
‘Overrbruggingskrediet’ BMKB
Bou di e areglo di Garantia MKB ta habri temporalmente un fasilidat pa suministradónan di krédito na Hulanda Karibense. BMKB – kontrali na Hulanda Oropeo –ta disponibel tambe pa empresarionan agrario, inkluso e sektor di peska i kultura akuátiko. Pa medio di e areglo akí Ministerio di EZK ta para garantia pa kréditonan na empresarionan, di manera ku nan por fia sèn mas fásil. Empresarionan por akudí pa esaki serka suministradónan di krédito, manera bankonan. Ku e medida di ampliashon akí ta hisa e volúmen di garantia di krédito den BMKB di 50% pa 75%. Ademas lo sigui amplia e areglo mas kompará ku e anunsio anterior (djaweps 12 di mart 2020) i e lo ta aplikabel tambe pa e asina yamá ‘overbruggingskredieten’ i kréditonan di kuenta koriente ku un durashon te 2 aña. E finansiadó mester hasi e petishon. Rijksdienst voor Ondernemend Nederland (RVO) na Den Haag ta ehekutá e areglo. Informashon i kontakto: BMKB.
Qredits
Suministradó di krédito Qredits a habri un medida temporal di krédito kaminda ta kobra un interes mas abou i ta ofresé posponementu di obligashon di amortisashon na empresarionan chikitu. Gabinete ta sostené Qredits finansieramente ku un suma adishonal di máksimal €6 mion pa por ofresé e interes mas abou. Ponementu na disposishon di e medida di krísis akí ta dura te fin di mei 2020. Informashon i kontakto: Qredits Bonaire i Qredits Sint Maarten, Sint Eustatius & Saba.


text:
ORANJESTAD – Prome Minister Evelyn Wever – Croes reuni cu Parlamento pa trata e recorte di salario di empleadonan publico y semi-publico cu pronto lo stop. Den cuadro di esaki, tin algun condicion cu Hulanda a stipula cu mester cumpli cu ne. Como cu no ta tur di e condicionnan aki ta den man di Gobierno, a acerca Parlamento pa haya sa si nan ta bay di acuerdo cu esakinan.
Meta di Gobierno desde siman pasa diabierna cu a yega na acuerdo cu Hulanda encuanto e recorte salarial ta, pa percura cu empleadonan publico y semi publico por haya e 5% cu nan ta entregando di nan salario mensual na juli venidero y asina haya nan salario 100%.
Pakico e ta imortante pa trata esaki cu Parlamento?
Hulanda a pone algun condicion riba mesa cu mayoria ta den man di Gobierno (cual Gobierno por cumpli cu nan), pero tin algun cu no ta den man di Gobierno. Den e cuadro aki, Prome Minister a expresa cu e ta importante pa splica Parlamento di e situacion y cu ta Hulanda a pone e condicionnan aki.
Un di e condicionnan ta, cu e recorte di 25% di Parlamentarionan mester continua. Pa loke ta esaki, algun miembro di Parlamento a puntra kico lo pasa si no kier pa e continua. Prome Minister a bisa cu eorey lo informa Secretario di Estado Van Huffelen di esaki y lo mester busca un otro manera pa e placa ey yega den caha di Gobierno. Pero no lo permiti pa esey stroba e trahadonan di haya nan placa bek.
E otro condicion ta trata di e Wever – Croes norm. E Ley ta encera un maximo/ ‘cap’ di salario di directornan di companianan estatal na 130% compara cu salario di Minister. E ley actualmente ta na Parlamento, y den caso cu Parlamento no bay di acuerdo cu e ley, Prome Minister lo mester splica Secretario di Estado Van Huffelen di e situacion. Ta trata di un cantidad maximo di 10 director cu no ta den cumplimento cu e ley, y no ta haya cu nan mester perhudica entre 3000-4000 trahado. “Hecho ta, cu desde cu a drenta den Gobierno nos ta aplicando e 130% di salario di Minister pa tur directornan nobo cu a wordo apunta”, Prome Minister a splica.
Algun pregunta di Parlamento
Prome Minister ta lamenta cu algun Parlamentario a opta pa expresa nan opinion pafo di Parlamento durante cu e reunion aki tabata andando, enbes di a delibera hunto riba nan puntonan di preocupacion. Un di e puntonan treci dialnti ta cu algun Parlamentario kier pa e 12.6% wordo otorga completamente na juli y no solamente 5%. Premier Wever – Croes a splica cu ya Gobierno a inclui e 5% den e presupuesto pa 2022 entrante 1 juli 2022. AVP a bay contra di esaki ora cu a trate den Parlamento. “Si AVP di berdad tabata kier 12.6%, nan mester a hinke den Presupuesto, of por cambia e presupuesto ‘alsnog’. Pero na e momentonan aki, Aruba por carga 5% cu ta presupuesta.”
Un otro punto treci dilanti pafo di Parlamento y cual Prome Minister a ricibi preguntanan di dje durante e reunion tabata: Con Corsou y Sint Maarten ta bay hacie?, Prome Minister a contesta cu actualmente ta den deliberacion/ consulta cu e islanan riba e tema aki pa mira con por cumpli cu e condicionnan. Pa locual ta e situacion na Aruba, Premier Wever – Croes a bisa cu Aruba ta adelanta cu cumplimento di e condicionnan. Aruba tin e 5% inclui den Presupuesto, a bay di acuerdo caba pa e recorte di 25% cerca Ministernan continua, y ta wardando riba decision di Parlamento. Banda di esakinan ta na caminda pa trata e ley pa maximalisa salarionan den companianan estatal.
Por ultimo, Prome Minister a expresa cu e reunion a bay bon y ta gradici Parlamento pa a acepta e reunion asina liher. A haya bon pregunta di Parlamentarionan cu a mustra di ta hopi interesa den e topico. Na e momentonan aki Parlamento ta den deliberacion pa tuma un decision acerca di e condicionnan. Si nan no acepta e condicionnan, Gobierno lo encamina un otro ruta, pa Hulanda toch permiti pa paga e 5% aki na juli. “Na fin di dia, Parlamento y Gobierno kier e mesun cos, cual ta pa empleadonan publico haya nan placa bek,” Premier Wever – Croes a termina.


text:
Lokal
Covid 19 tabata pa nos siña.
Sinseramente bisá Covid 19 ku a kousa un krísis riba diferente tereno lo mester tabata pa nos tur siñansa. Mas ku tur kos, e enorme pobresa ku ta reina den kasnan di famia. Tuma e sirkunstansia sosial na Kòrsou na promé lugá, e enorme pobresa ku ta reina den kasnan di famia, sea ku un òf dos mayor na kabes, rondoná ku yunan tambe den un inmenso mizeria.
Ta situashonnan ku ta kondusí na barionan sumamente shushi, fis i a-higiéniko, anto ta hasi ku nos ningun no mester ta orguyoso di ta biba den un Kòrsou manera esaki. Tur hende tin falta den loke ta pasando, gobernantenan, polítikonan, lidernan sosial, sektor gubernamental, pero tambe komersio i industrianan eksistente.
E pobresa i mizeria reinante den sentenáres di kasnan di famia na Kòrsou, no ta únikamente debí na e leinan ku ta pèrmití e inhustisia sosial, sino esnan ku deliberamentu ta hasi mal uzo di e oportunidat.
E pregunta primordial ta: “Kon nos por drecha loke ta robes aktualmente, pero ku pa dékadanan ta manifestando?” Un gran amigu a bisa mi ayera ku esaki en prinsipio ta e oportunidat di oro pa reflekshoná riba nos sentido di bida, no tin rason pa sigui hasi e kosnan manera tur tempu tabata e kaso! Den su programa di atardi “Pro Info’ el a trata huntu ku un otro konosí, nos relashonnan ku Ulanda, kon aya na Ulanda den Senado “Eerste Kamer” nan a realisá ku sekretario di estado ulandes Raymond Knops i su grupo di amigunan di e élite ulandes a kita tur poder for di e gobièrnu di Sint Eustatius, pone un figura pa hèndel gobernashon riba e isla di e forma ku nan tabata ke, pero asina a tene elekshon pueblo di Sint Eustatius a pone e mesun gobièrnu ku tabat’ei promé bèk. Na Sint Maarten e relashon entre Ulanda i e gobièrnu di Sint Maarten klaramente a kue e buèlta di konflikto di manera ku na Sint Maarten nan a sera kabes pa denunsiá Ulanda riba plataforma internashonal. E úniko rekurso ku a keda Ulanda ta pa maluzá su poder dor di sera e kranchi di plaka awor ku e isla ta den gran nesesidat. Covid 19 a dal tur nos islanan duru i Ulanda ta debidamente konsiente di esei. Na Kòrsou e elekshonnan di 19 di mart 2021 a papia palabranan kla, e tabata un rechaso kontundente di e maneho di e gobièrnu amigu di Ulanda, di signatura PARista. Den Eerste Kamer mes i tambe Raad van State a kaba ku e kuchú ku Ulanda a pone na kabes di gobièrnu di Kòrsou den forma di e Caraibisch Orgaan voor Hervorming (COHO), faltando ku akuerdonan esensial inkorporá den Statüt.
Rumannan, segun mi ta nesesario kuminsá un trayekto pa kambia kosnan ku nos ta hasiendo robes, pa nos por tin e forsa pa lanta para. Pero ban trata na yega na rais di nos eksistensia. Mester rekonosé ku tin fayonan garaval ku nos mes ta kometiendo, sierto komportashonnan ta totalmente iresponsabel i ku ta krea i redundá den sirkunstansianan di bida insoportabel. Pa kuminsá e isla aki ta demasiado shushi, fis i a-higiéniko, anto no por sigui asina. Esaki ta rason pa start un trayekto nashonal ku ta konsentrá riba komportashon síviko. E gobièrnu nobo di Kòrsou tin e oportunidat di oro pa bai pa esaki, kanando padilanti ku esfuersonan pa hinka den kurason di nos hendenan ku bida mester ta aserká ku mas pashon i amor berdadero. Ban kuminsá ku limpiesa i higiena di Kòrsou su barionan i otro áreanan di enkuentro, anto pa djei sigui bòrda bai pa kue otro áreanan importante. Pronto mester toka tambe e tema di komunikashon, kon nos ta anda ku otro, stòp ku e aktitut komo si fuera ta krítika destruktivo so por lansa, kompartiendo konstantemente notisianan negativo i doloroso, anto ta laga para kompletamente un banda loke ta animá nos hendenan.
Lokal
Tur kaminda tin skarsedat di personal: Na unda tur trahadó di Hulanda a keda ?
WILLEMSTAD/DEN HAAG – E siman aki menos trein ta kore debi na e falta di personal na Nederlandse Spoorwegen (NS). Despues di Schiphol, awor Eindhoven Airport tambe ta sinti efekto di falta di personal.
Ta antisipá ku te herfstvakantie tin rijnan di espera.
Prome ku e krisis di corona tambe tabatin rei di espera, pero no asina ekstremo manera aworaki.
E pregunta ta surgi, na unda tur e trahadónan a keda ?
Na hopi negoshi tin e borchi kologa ku ta bisa: Ta buska personal.
Aktualmente tin mas trabou ku tin hende pa traha.
Segun e sifranan: pa kada 133 vakatura tin solamente 100 persona ku ta buska trabou.
Tin pues 33 kupo di trabou, pa kua no tin hende pa okupa.
Segun CBS, for di añanan sesenta i setenta, e skarsedat di personal no tabata asina grandi.
Prome ku corona, e problema no tabata parse asina grandi.
Pero diripente ela bira visibel tur kaminda.
Direktor di un uitzendburo na Hulanda a bisa: ‘’Básikamente nos ta mira skarsedat di personal den tur sektor.
Den e pandemia nos a konstatá ku hendenan ta kambia di trabou.
Entre otro personal di horeca a bai traha na GGD.
No ta tur hende a regresá nan trabou den horeca’’.
E hendenan aki a haña un trabou ku nan ta gusta mas tantu òf ku ta paga más mihó. Sa sosodé tambe ku nan ta kuminsa ku un estudio ku semper nan a deseá di hasi.
Segun Peter Hein van Mulligen, hefe ekonomista na Ofisina Sentral di Estadistika, e motibunan di skarsedat di trahadó, ta repartí den motibunan struktural i tambe insidental.
“Un problema struktural ta e asina yamá: ‘’vergrijzing”, asina Mulligen a bisa.
Tin hopi hende ku ta bai ku penshun i no tin sufisiente hoben pa okupá tur e puestonan di trabou.
No ta asina ku e hendenan ta sintá na kas òf ke traha menos. Al kontrali, e hendenan ta trahando más ora i desempleo ta hopi abou.
Banda di e problema struktural, e edat altu di habitantenan, tambe ta un motibu insidental: e krisis di corona.
“Awor ku e krisis ta práktikamente tras di lomba e hendenan ke hasi tur kos: entre otro kome pafó di kas i bai ku fakansi.
Pero debi ku e sektornan aki tabata ketu durante di corona, hopi personal a bai sin regresá.
CBS no ta dispone di sifra na unda e trahadonan a bai.
‘’Pero nos ta na altura si ku entre otro hopi hende a bai traha komo koerier rápido.
Lokal
Tin indikashon fuerte: Hulanda ainda lo no ta pidi despensa pa su pasado di esklabitut
DEN HAAG – Durante di e konmemorashon anual di abolishon di sklabitut, gabinete hulandes lo no pidi despensa pa Hulanda su partisipashon den e pasado di esklabitut. E ministernan di VVD, CDA, D66 i Christen Unie, mester di mas tempu, pa tuma desishon riba e topiko sensibel aki.
Asina varios fuente a informá NOS na Hulanda.
Esaki no ta nifiká ku hamas lo pidi despensa na desendentienan di katibunan prosedente di Surnam i Karibe. Asina fuentenan na Den Haag ta enfatisá.
Pero gabinete hulandes ke debati promé ku esnan involvi, riba e konsekuensianan di awendia, debi na sklabitut.
E luna aki na dos okashon a diskuti e pidimentu di despensa durante dje reunion semanal di konseho di minister.
Diabierne awor, 1 di juli ta Keti Koti, e konmemorashon anual i selebrashon di abolishon di sklabitut na 1863. Tradishonalmente un representante di gobièrnu ta presente.
Lokal
Defensa a sostené outoridatnan lokal durante ku tormenta tabata pasando Aruba i Kòrsou
WILLEMSTAD – Outoridatnan di Aruba i Kòrsou a hasi un petishon na Defensa pa sostené nan durante e tormenta ku lo a pasa banda di e islanan.
Defensa a duna oido na esaki i a pone personal i medionan na disposishon.
A kuminsá na Kòrsou e desempeño konhunto, di Kuerpo Polisial di Kòrsou (KPC) huntu ku Milisia di Kòrsou (CURMIL).
Desde un kantidat di 4 ofisinanan di bario di KPC, patruyanan mobil a keda ehekutá, ku e propósito di haña konsientisashon di e situashon ku nos tabata aden, i for di e punto ei e sentro di krísis di KPC ku ta establesé, por a reakshoná na un forma adekuá, pa medio di ubikashon di personal i material kaminda esei ta nesesario.
Banda di esei, si esaki tabata nesesario, por a duna asistensia na momentu di evakuashon di persona òf bienes, transporte di heridonan, ehekushon di tareanan di transporte, gestion di tráfiko státiko i dinámiko i aplikashon di mantenshon di órden.
Na Aruba tabatin 50 militar i material na ‘stand-by’ pa sostené outoridatnan lokal kaminda ta nesesario ku kapasidat di transporte, asistensia na servisionan di emergensia i suministro di rekursonan logístiko.
E paisnan mes ta tuma e inisiativa rondó di e kordinashon i direkshon di e tareanan i Defensa ta sostené kaminda ta nesesario ku hende i material.
Apoyo na outoridatnan lokal tabata un di e tres tareanan primordial di Defensa.
Daily Nobo
Tur kaminda tin skarsedat di personal: Na unda tur trahadó di Hulanda a keda ?
Tin indikashon fuerte: Hulanda ainda lo no ta pidi despensa pa su pasado di esklabitut
Defensa a sostené outoridatnan lokal durante ku tormenta tabata pasando Aruba i Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Defensa a sostené outoridatnan lokal durante ku tormenta tabata pasando Aruba i Kòrsou
Barcelona no ta entrega: Bayern ta pidi 60.000.000 pa “Lewa”…
Tur kaminda tin skarsedat di personal: Na unda tur trahadó di Hulanda a keda ?
Marc Overmars a kita “Pèrla” di Bayern Munich…
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Ghislaine Maxwell a keda kondena na 20 aña di kastigu di prizon pa tráfiko seksual
Trending
-
Deporte12 hours ago
Barcelona no ta entrega: Bayern ta pidi 60.000.000 pa “Lewa”…
-
Lokal10 hours ago
Tur kaminda tin skarsedat di personal: Na unda tur trahadó di Hulanda a keda ?
-
Deporte12 hours ago
Marc Overmars a kita “Pèrla” di Bayern Munich…
-
Deporte12 hours ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
International12 hours ago
Ghislaine Maxwell a keda kondena na 20 aña di kastigu di prizon pa tráfiko seksual
-
Lokal10 hours ago
Defensa a sostené outoridatnan lokal durante ku tormenta tabata pasando Aruba i Kòrsou
-
Deporte12 hours ago
New Castle United a logra atkerí Sven Botman
-
International12 hours ago
Putin a atvertí ku lo bai tin un di tres Gera Mundial si nan ataka Crimea


text:
WILLEMSTAD.- Públiko a respondé bon na e kompetensia di grill ku a tuma lugá djasabra último riba e lugá di parker di Sambil.
Dies ekipo a kompetí den 6 diferente kategoria di barbekiú. No solamente e kompetensia di barbekiú tabata e atrakshon durante di evento pero e oportunidat di ku e públiko a risibié pa por a purba na diferente stènt di grill ku tabata presente. Vários empresa a hasi promoshon tambe pa diferente produkto.
Riba foto nos por apresiá e ambiente ku tabata reina durante dje evento. Keda pendiente pa un reportahe dje evento riba e wèpsait di EXTRA.
Bon públiko pa ‘Badia Smokin’ HOT BBQ Competition’
WILLEMSTAD.- Públiko a respondé bon na e kompetensia di grill ku a tuma lugá djasabra último riba e lugá di parker di Sambil.


text:
ORANJESTAD – Durante conferencia di Prensa di Gobierno di Aruba Prome Minister Evelyn Wever – Croes a trata e tema di recorte di salario cu pronto lo stop y e condicionnan cu lo keda aplicabel. E meta ta pa entrante 1 juli 2022, stop cu e 5% (haciendo esaki empleadonan lo haya salario completo bek) y pa entrante 1 januari 2023 stop e recorte di 12.6% ( empleadonan lo ricibi tur prima completo)
Empleadonan publico y empleadonan semi-publico desde 1 mei 2020 a entrega tur luna 5% di nan salario basico mensual. Entrante juli 2022 e 5% aki lo wordo paga na e empleadonan publico y semi-publico y nan lo ricibi nan salario 100%. Esaki ta conta tambe pa tur otro prima cu a corta den dje, cual entrante 1 januari 2023 e recorte lo desaparece completamente. Pa locual ta pensionadonan, nan no a entrega tur luna manera empleadonan publico y semi-publico, pero a entrega parti di toelage cu nan ta haya december. Aworaki ta calculando e parti cu nan lo haya bek december 2022. Na esaki tin condicionnan.
E tres condicionan ta lo siguiente:
(1) Pago di 5% mester ta den Aruba su presupuesto; pa Aruba esey ta entrante 1 juli 2022. Henter e recorte mester ta den Aruba su presupuesto. E di dos condicion ta, cu (2) Politiconan tin cu sigui cu recorte di 25%. Ministernan y Parlamentarionan no a entrega 12.6% of 5%, sino 25%. “Conseho di Minister a tuma e decision caba cu Ministernan lo sigui cu e recorte di 25%, pero no por dicidi pa Parlamento. Pesey ta bayendo Parlamento pa splicanan di e condicionnan y pidi cooperacion pa cumpli cu esaki, pa trahadonan por haya nan placa,” Prome Minister Wever – Croes a splica. E di tres condicion ta cu e (3) Ley di Wever – Croes norm mester drenta na vigor.
E ley ta un concepto di ley cu a presenta na Parlamento, na e momento cu a drenta Gobierno 2017/2018 y a constata cu algun director di companianan estatal tin salarionan ‘exorbitantemente’ halto (algun compania casi 5x e salario di un Minister). Prome Minister a expresa cu no ta kere esaki ta na su luga cerca companianan estatal cu no ta genera ganashi y/of cu no ta completamente financieramente independiente, pues mester un ‘cap’. E cap di acuerdo cu e Wever-Croes norm, ta 130% di salario di Minister. Aworaki e ley ta na Parlamento, pero considerando cu e ta un di e condicionnan, lo pidi cooperacion pa acelera tratamento di e ley pa asina empleadonan publico y semi publico por haya nan placa bek.
Historia:
Recorte di salario a inicia desde 1 mei 2020 na momento cu voluntariamente empleadonan a entrega 12.6%. 15 di mei 2020 Hulanda a cambia y el a bira un obligacion pa por haya sosten di likides (mas di 900 miyon florin). 31 di december 2020 tabata e fecha cu e recorte a cambia pa obligacion ‘tot nadere orde’. Esaki a pone cu varios biaha Prome Minister a bay splica den Parlamento, con esaki a tuma luga.
October 2021, Gabinete Wever – Croes II manda e prome peticion na Hulanda pa stop e recorte gradualmente. E momento ey tabata premira caba cu pa 2022 no lo mester e sosten di likides durante henter aña (solamente e prome mitar di 2022). Pues, tabata kier cuminsa stop e recorte den e di dos mitar di aña ora cu a cuminsa recobra forsa financiero. Premier Wever – Croes a splica cu a delibera varios biaha riba e punto aki cu Hulanda y a dicidi adelanta pa inclui esaki den presupuesto 2022. Pues Presupuesto 2022 cu Parlamento a aproba, tin e suma cu mester pa paga e 5% aki entrante juli 2022.
Decision di Hulanda
“Nos a sigui cu e deliberacionnan y diabierna ultimo Secretario di Estado Alexandra van Huffelen, a informami cu Conseho di Minister Hulandes a bay di acuerdo pa stop e recorte y laga esaki den man di paisnan. Basta cu ta cumpli cu condicionnan menciona.”
Prome Minister a sigui splica cu e mesun 20 Ministernan cu tabata den e Conseho di Minister Hulandes siman pasa, lo ta diabierna awo den Rijskministerraad pa trata esaki, conhuntamente cu 3 Minister mas cu lo bin acerca cualnan ta: Minister Plenipotenciario di Aruba, Corsou y Sint Maarten. Pues e decision lo keda oficialisa fin di e siman aki.
Mientrastanto Aruba a cuminsa prepara pa percura cu tin suficiente likides/cash, pa percura pa unabes cu cuminsa paga, por garantisa e pagonan. Tur proyeccion ta indica cu por carge sin cu mester bati na porta di Hulanda pa sosten di likides, pa cual ya caba Hulanda a indica cu no lo ta posibel, Prome Minister a splica.
Prome Minister a bisa tambe cu ta compronde cu tin hopi hende cu duda, pasobra e tabata un lucha fuerte pa convence Hulanda pa stop cu e recorte. Gobierno di Aruba sa cu e sacrficio tabata hopi duro, pero e tabata locual cu mester a haci na momento di incertidumbre ora cu e pandemia a bati na nos porta y cu mester a cera e fronteranan.
Por ultimo Premier Wever – Croes a felicita sindicatonan y tur empleado publico y semi publico cu esaki. “Gobierno semper tabata para na mesun banda di e lucha cu sindicatonan di empleadonan publico y semi publico, y awor cu ta stop e recorte salarial, por mira perspectiva y mira cu cosnan ta bay bek poco poco na normalidad.”


text:
Esey a socede, ora cu un avioneta Venezolano cu a caba di aterisa, a sufri di problema grandi, ora cu un di su wielnan a rementa ainda mientras e ta brake riba pista.
Esaki a pone cu e capitan di e avioneta a para esaki tiki di banda, y bati alarma na toren. Di biaha a activa e unidadnan di bombero y personalnan di Aeropuerto pa mira e situacion.
Tur e 6 personanan den e avioneta tabata santo y salo. Algo prome cu 3’or atardi a logra resolve e problema di e tire y asina lastra e avioneta poco poco pa su posicion y asina mecaniconan traha riba esaki.
Pista di Aeropuerto cu a wordo cera pa algun rato, e ora porfin a habri bek.


text:
Minister Maduro di Cultura: Den cuadro di preparacion Kibra Coco Edicion San Juan – Dera Gay Scolnan a ricibi video link di produccion “Dia di San Juan – Dera Gay”
Un produccion pa educa nos muchanan di nos tradicion di fiesta di cosecha
ORANJESTAD – Pa prepara pa participa den e programa Kibra Coco – Edicion San Juan – Dera Gay y pa docentenan por tin material educativo, tur scol a ricibi un email cu informacion. Por bishita e link: https://www.youtube.com/watch?v=t_JB8HEFt9U of tambe e youtube channel di Minister di Cultura Xiomara Maduro. E produccion digital cu tin como titulo “Dia di San Juan – Dera Gay, Nos Tradicion”. Tradicion ta yuda uni nos, pa e motibo aki a crea e produccion di Dia di San Juan, miho conoci como Dia di Dera Gay. Ta trata di un video informativo cu e meta pa conscientisa specialmente nos muchanan y generacion nobo, di e origen y historia di nos tradicion di fiesta di cosecha cu ta wordo celebra dia 24 di juni. E video aki no ta solamente pa duna lus na e bunita historia di celebracion di San Juan, pero tambe con ela evoluciona y bira manera e ta awe. Ta importante pa mantene e bunita tradicion aki bibo pa asina duna honor na nos antepasadonan. Minister Xiomara Maduro ta haci un apelacion na comunidad pa ta cauteloso ora di cende candela durante Dia di San Juan. Candela ta un elemento hopi peligroso cu facilmente por destrui naturalesa, infrastructura y hasta por causa morto. Si kier cende candela haci esaki na un manera responsabel sin perde control.
Ministerio di Cultura hunto cu Comision Celebracion Dianan Nacional lo sigui hiba un maneho caminda ta percura pa tur scol basico sigui ricibi material informativo di nos Dianan Nacional y Fiestanan Cultural pa por wordo usa den lesnan na scol. Por ultimo e mandatario encarga cu cultura ta invita tur muchanan di scol basico pa participa den e Competencia di Kibra Coco cual lo tuma luga, diasabra 25 di juni cuminsando pa 5 or di atardi na Teleraruba. Un danki na Ministerio di Cultura, Comision Celebracion Dianan Nacional, Povi-Tree, Departamento di Cultura, Archivo Nacional Aruba, Telearuba, HP, SETAR y e comision forma pa docentenan di scol basico y dos graduadonan di Bachelor Papiamento pa nan contribucion pa logra otro edicion di Kibra Coco.


text:
Kralendijk – Siman pasá representantenan di Tourism Corporation Bonaire (TCB) i gobiernu di Boneiru a asistí na un kumbre di krusero na Miami ku Florida Caribbean Cruise Association (FCCA) a organisá. E delegashon di Boneiru a konsistí di Kordinadó di Merkadeo di TCB Derchlien Vrolijk, Kordinadó di Krusero di Proyekto di TCB Elesiër Angel, Diputado di Desaroyo Ekonómiko i Turismo Hennyson Thielman, Kapitan di Haf Gunther Flanegin i Konsehero di Maneho Debby Rauwers.
Esaki tabata e promé evento despues di e pandemia, kaminda representantenan di tur kompania krusero por a topa ku ehekutivonan di diferente destinashon i touroperator-nan. E kompanianan krusero a kompartí nan eksperensia ku e pandemia i nan plannan pa move padilanti i renobá e industria. E presentenan por a rekonektá ku otro, establesé relashonnan nobo i papia tokante desaroyonan ku ta andando i tópikonan relashoná ku reinisio di nabegashon krusero. Pa Boneiru esaki tabata un oportunidat pa restablesé konekshonnan eksistente i komuniká tokante e vishon nobo, den liña ku e Plan di Rekuperashon di Turismo.
E kompanianan krusero a presentá nan protokòlnan nobo, manera nabegá ku te 95% di wéspetnan bakuná, kaminda un mayoria di e 5% ku no ta bakuná ta mucha bou di 12 aña. E ehekutivonan krusero a mustra interes den eksperensianan lokal (kultural) den un intento pa ‘Go local’. Ademas e kompanianan krusero a informá kon nan ta redefiní nan inisiativanan ekológiko i sosial i konstruí barku nobo ku ta mas sostenibel.
E delegashon boneriano a asistí tambe na enkuentronan individual ku diferente kompania krusero i organisashon apart. Durante e enkuentronan akí Boneiru a presentá su vishon riba bishita di barkunan krusero den futuro, manera esaki ta formulá den e Plan pa Rekuperashon di Turismo. Esaki ta den liña ku e esfuersonan pa krea un sektor turístiko ekilibrá i sostenibel pa término largu pa Boneiru.
Ta spera e promé bishita krusero na Boneiru na kuminsamentu di luna di sèptèmber 2021. Ehekutivonan krusero ta indiká ku Boneiru ta un di e islanan mas popular, ku un servisio na wéspet i eksperensia ku un skor riba 9 riba un eskala di 1 pa 10, mas haltu ku e skor di 7 na aña 2016. Esaki ta un kòmplimènt direkto pa e operadónan lokal na Boneiru i pa tur hende ku ta direktamente i indirektamente konektá ku e industria di servisio krusero.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Prevení kòrtsluiting
Prevení kòrtsluiting
Bo sa kiko bo por hasi pa prevení korto sirkito?
Korto sirkito hopi bia ta kousa di kandela den kas i ta sosodé pa motibu di por ehèmpel uso inkorekto di stòpkontakt i kabel di ekstenshon....
...òf pa motibu ku no ta hasi bon mantenshon di aparato eléktriko.
Pa limitá chèns di kandela den kas por tuma algun medida simpel.
Sòru por ehèmpel pa konektá aparato na e manera adekuá
.. i paga aparato eléktriko ora no ta usa esaki.
Wak pa mas informashon tokante prevenshon di korto sirkito riba www.rijksdienstcn.com


text:
Evolucion Versus Creacion
Loke Bijbel Por Siña Nos Tocante e Creador
Loke Bijbel ta bisa ta na harmonia cu ciencia?
Dios A Uza Evolucion pa Crea Diferente Sorto di Bida?
Bijbel no ta contradeci observacionnan cientifico cu tin variacion denter di cada sorto.
Kere den Dios
Den e video aki di tres minuut, algun hoben ta splica dicon nan ta convenci cu tin un Creador.
Creacion of Evolucion?—Parti 1: Dicon Mi Por Kere den Dios?
Lo bo kier sinti bo mas sigur ora bo ta splica otro hende dicon bo ta kere den Dios? Wak algun tips cu lo yuda bo responde hende cu ta cuestiona bo fe den Dios.
Mi Mester Kere den Evolucion?
Cua di e splicacionnan aki tin mas sentido?


text:
Den teoria, amor mester ta pa henter boso bida, sin importa e ‘ups & downs’ cu presenta den e relacion. Separacion ta algo cu bo mester ta completamente sigur di kier hacie, paso ta un decision demasiado fuerte y sin wak bek atras. Prome cu tur cos, bo mester sa exactamente cua ta e motibonan cu a pone bo aleha di bo pareha y aki tin e 4 motibonan principal; indiferencia, intolerancia, desconfiansa of falta di respet?
E preguntanan cu bo mester haci, prome cu tuma e decision di separa ta:
1 Kico ta loke a pone bo namora di bo pareha?
Puntra bo mes, si e aspectonan ey ainda t’ey y boso mester lucha te final.
2 Mi por enfrenta tur loke ta bin cu separacion?
Un miedo normal cu lo aparece, pero bo mester sigui dilanti y duna bo mes forsa pa continua loke ta spera bo.
3 Mi ta lagando mi ta influencia?
E decision importante aki, mester ta paso explicitamente abo ta sinti of ta wak mas conveniente, sin loke otro ta pensa, opina of sugeri.
4 Mi por visualisa mi mes sin mi pareha?
Pensa riba tur pro y contra.
5 No tin nada cu por remedia e problema?
Si tin un posibilidad pa salba bo relacion, no duda pa hacie. Ta mihor gasta tur oportunidad, cu despues bo haya e duda di por a soluciona e cosnan.


text:
WILLEMSTAD.- Kasi na final di e selebrashon di Fuikdag outoridatnan a bai den e área despues di a haña yamada di un persona indikando ku e lo mester a rekonosé su boto den e área.
E boto aki lo mester a keda hòrtá algun tempu kaba i asta e doño a entregá keho pa robo di su boto na outoridatnan.
Mesora outoridatnan a realisá detenshon di dos hende hòmber i tambe a konfiská e boto pendiente mas investigashon.
Tambe outoridatnan a realisá detenshon di un hende hòmber ku a sali Caracasbaai i tabata kore di un manera hopi iresponsabel i tambe e hòmber aki tabata bou di influensia di alkohòl.
Tur tres persona a keda hibá warda di polis kaminda a presentá nan dilanti un fiskal ouksiliar.


text:
HAVANA, Cuba – Delegacionnan negociado di Gobierno di Colombia y FARC, hunto cu paisnan garante, a firma na Havana, un historico acuerdo final y definitivo di su proceso di paz y fin di e conflicto entre ambos parti.
E anuncio ta marca un punto definitivo den caso cuater aña di negociacion y 52 aña di conflicto. No ta trata di e firma di e acuerdo, sino di e final di negociacionnan, un paso historico pa e pais. Awo ta sigui e refrendacion di e acuerdo di parti di e Colombianonan atrabes di un plebiscito cu lo tuma luga dia 2 di October. E acuerdonan solamente lo drenta en efecto si e Colombianonan vota mayoritariamente pa Si.
“Di unda ta mira, e acuerdo aki ta infititamente miho cu sigui cu e guera,” presidente Juan Manuel Santos a bisa den un pronunciamento tras e firma historico. “E acuerdo logra ta e miho posibel,” Humberto de la Calle, hefe negociado pa Gobierno. Di su parti, e heve negociado di FARC, “Ivan Marque”, a manifesta cu “nos por proclama cu e guera cu arma ta caba y e debate di idea ta cuminsa.”
E acuerdo ta contene pactonan den reforma rural integral, den participacion politico – cu ta contempla cu FARC lo bay tin vocero den Congreso, cu voz pero sin voto, pa discuti e implementacion di acuerdonan, cese di e fuego bilateral, cu ta inclui reincorporacion di miembronan di FARC na bida civil, solucion na problema di droganan ilicito, establecimento di un comision di berdd y un sistema di husticia y reparacino y finalmente detaya e mecanismo di implementacion y verificacion.
E Gobierno lo manda e documento pa Congreso pa autorisa e plebiscito cu loke e Colombianonan por bisa si nan ta di acuerdo cu loke a wordo estableci na Havana.
Awo, segun Santos: FARC ta stop di existi y lo converti den un movimiento politico sin arma.


text:
MIAMI – Ministerio Publiko na Miami a tuma e desishon pa no kontinuá den persiguíshon di Wladimir ‘Coco’ Balentien den kaso di violensia doméstiko kontra su kasa, Karla Balentien. Manera ta konosí, Wladimir a keda arestá riba 12 di yanüari 2014 despues di un insidente ku a tuma lugá riba e mesun fecha ey na kas di su kasa. Segun alegashonnan, riba e dia e kuestion e pelotero a drenta kas di Karla Balentien dor di un bentana. Una bes paden, Wladimir a gara su kasa di seis aña na su brasa na momentu ku e kier a kore subi trapi.
Pa e echonan menshoná Wladimir e keda presentá ku dos kargo den su kontra. E promé tabata un kargo di agreshon i otro tabata un kargo di entrada sin permit di un bibienda. Sin embargo, despues di un evaluashon, tabata tin diferente faktor ku a hiba Ministerio Publiko na e desishon pa no kontinuá ku e kaso.
E motibu prinsipal ku Ministerio Públiko a usa den e tomo di desishon aki, ta paso e víktima esta Karla Balentien no ta deseá na kooperá mas den e kaso. Na dos okashon den ultimo lunanan, Karla Balentien a bisa Ministerio Públiko ku e no ta deseá di kooperá mas ku e kaso. Tambe Karla a bisa ku e no tin miedu di Wladimir i ku e ta komprendé ku si e no kooperá mas, e kaso lo keda sera i ku e órden pa Wladimir keda sin aserka tambe ta kanselá.
Banda di esaki, Ministerio Públiko ta di opinion ku e evidensianan den e kaso no ta sufisiente pa kontinuá ku e kaso. Tabata tin dos persona ku e testiguá algun parti di e insidente riba 12 di yanüari 2014. Un di e testigunan ta bida na New York i e otro ta biba na Venezuela, niun di dos testigu no tabata kier a regresá Miami pa presentá den korte durante tratamentu di e kaso.
Mas aleu, niun di dos testigu no a mira e insidente sosodé den su totalidat. Pa e motibu aki nan no por testiguá ku den e kaso aki, Wladimir tabata e agresor prinsipal. Tampoko e testigunan no por testiguá ku Wladimir a keda prohibí pa drenta e kas of ku e kas tabata den poseshon legal di Karla Balentien. Konsekuentemente, Ministerio Públiko no por prueba niun di e dos kargonan den kontra di Wladimir i a disidí pa laga e kaso kai.


text:
SAN JOSE, Puerto Rico – Un incendio den e Central Aguirre di e Autoridad di Energia Electrica (AEE) na Salinas, a provoca un problema cu a mantene miles di abonado atrabes di henter Puerto Rico sin luz, segun fuentenan oficial.
Geraldo Quiñones, oficial di prensa di AEE, a bisa cu ta trata di un fayo generla na nivel di e isla.
“Nan ta investigando e causa y e sectornan afecta,” el a indica.
Segun AEE a informa por escrito, e problema ta den dos liña di transmision di 230 mil watt.
E vocero di Cuerpo di Bombero, Juan Vega, a concede preliminarmente cu e personal di e Division di Operacionnan Special di e dependencia aki, a wordo mobilisa pa e Central Aguirre pa atende e emergencia. Tambe el a señala, cu nan ta ofrece apoyo oficial di e stacionnan di Patillas, Guayama, Ponce y riba 20 cadete di e academia di e Cuerpo di bombero. Segun e hefe di bombero y director ehecutivo di e Aemead, e candela a logra controla den un ora y 20 minuut.
Un fuente a indica cu e interupcionnan riba liñanan 5 y 6 di Aguirre, loke a provoca cu e demas substacionnan di e corporacion publico a keda sin servicio.
Riba su cuenta riba e red social Twitter, e ex presidente di e Union di Trahadonan di e Industria Electrico y Riego (UTIER), Ricardo Santos, a mustra cu e fayo na un incendio na Aguirre y na e problemanan administrativo di e corporacion publico.
“E blackout general den henter PR, candela na Central Aguirre y San Juan ta out. Pasa e factura pa e descalabro administrativo,” Santos a expresa.
Mientras, e ex miembro di e hunta di Gobierno di AEE, Luis Santini Gaudier, a bisa cu e tabata tin informacion preliminta cu ta trata di un “blackout” y no di un “relevo di carga”, y hasta e islanan municipio di Vieques y Culebra a wordo afecta.
Fuente: Primera Hora (http://www.primerahora.com/)


text:
Liber its pronto por suscribirse I telefon di teksto
Tur e tipo di its Disponibel na: e its di, E konosementu i e alertoMisterionan di hende muher riba Edat di di menos òf Aña den. Tin un gran kantidat di Hende solteronan i muhé ku Muchanan ku ta buska su Mama i tawela pa bo yiu.
Bo tin e oportunidat pa Sa di e mucha i E muchanan di
Registra, añadí un voto i Ta kla pa investigá. Di tur nos usuario active Garantia di resultadonan.
Ta kere ku e ta Un grandi manera ta konosí Den e skol
Inclui si bo ta kla Pa hasi e promé paso, No ta hasi pa ku E relashon ku dat lihé Na abou pa romantici di Kaminda, e release di parti Di partiZundra por bai na e Otro kaminda, manera sa di Un mucha na skol na Used pone: hiba pafó un Encuresha pa sa si ta Pa un limonada artíkulo, i Ta inspirá e palabranan: Mi Ta ofrece di mas fuerte Di matemátika na universidat, por yuda. E aktua: e ta hasi Pa ku e ta e Mihó di esaki, no po...
Nos lugá di its den Liña ofresé un abundantemente i E konstrukshon di its den Liña, ku tin kantidat di E caracteristica di e personanan Ku mobilidat limitáKla pa nos página ib A por siña di e Uso di e diferente programa Di communicacion, manera nina liber, Alegria, i hopi otro. Nos lugá di its den Liña ofresé un abundantemente i E konstrukshon di its den Liña, ku tin kantidat di E caracteristica di e personanan Ku mobilidat limitá.
Na nos lugá, e por Siña di e uso di E diferent...
E registro di nos lugá, Ib ta gratis i p'Chikitu or
Nos lugá, ib pa e Buska di persona real pa Konosementu di calcula
Si bo ta kansá di Communicacion na kla riba internet I ta deseá di e Relacionnan, e ora ei dengue Di nobo.
Averigua ken ta su amigunan I konosínan no disponibel na Nos lugá, ib. Si bo ta kansá di Communicacion na kla riba internet I ta deseá di e Relacionnan, e ora ei dengue Di nobo.


text:
Den 2021 a logra paga 34.6 miyon florin na restitucion
Oranjestad – Minister di Finansa ta informa cu a pesar di e situacion financiero, Gobierno di Aruba ta keda inverti den departamentonan vital manera entre otro Departamento di Impuesto (DIMP) pa asina sigui ekipa, digitalisa y automatisa procesonan compleho di impuesto pa asina e Departamento por brinda un miho servicio na nos comunidad. Durante e ultimo añanan por a tuma nota di diferente cambio cu a tuma luga pa modernisa e servicio cu tecnologia moderno manera e portal “Bo Impuesto” (BOI). E proyecto di digitalisacion di DIMP tambe a sigui avansa y e trabounan di yena manualmente e datonan di loonbelasting, BBO y otro impuestonan mensual pa gran parti a wordo automatisa y ta na agrado di e usuario.
DIMP a cumpli na tempo cu palabracionan den Landspakket
Despues di trabounan intensivo durante seis aña, cu a dura di aña 2015 pa 2021, e retrasonan den e trabounan di hinca datonan di e formulario di inkomstenbelasting y winstbelasting den e sistema, a wordo pone al dia. Cu e resultado aki di e proyecto di Data Entry, Departamento di Impuesto a logra pa verifica e declaracionan di inkomstenbelasting y winstbelasting di e añanan 2010 te cu aña 2019. Un logro hopi importante pa e Departamento cu danki na e compromiso y e cooperacion di e empleadonan cu a traha duro pa hinca informacion di mas cu 300.000 declaracion, un pa un, den e sistema. Cu e proyecto di digitalisacion ta cumpli cu e palabracion haci den puntonan C3 y C4 den e Landspakket, e uitvoeringsrapportage, e plan di accion y e ‘mijlpalenplanning’.
Den 2021 a paga 34.6 miyon florin na restitucion
DIMP a procesa den aña 2021 un total di 34.6 miyon florin na restitucion na contribuyentenan pa e añanan 2016, 2017, 2018 y 2019. Ta resta un cantidad chikito di formularionan di inkomstenbelasting 2019 pa procesa pa asina por cuminsa procesa e formularionan di aña 2020.
Mehoracion di calidad di servicio
E esfuerso y logro aki ta forma parti di e vision di Gobierno di Aruba, pa fortalece y duna prioridad na Departamentonan vital, automatisa y simplifica e sistema di impuesto pa asina tin un reparticion husto di e peso di impuesto. Esaki ta encera modernisa, digitalisa y automatisa procesonan y leynan existente pa asina mehora e calidad di servicio na e contribuyente y ta refleha riba e eficiencia di e Departamento.
Gradicimento
Minister Xiomara Maduro ta gradici staff y personal DIMP pa nan tremendo dedicacion, esfuerso y determinacion pa asina aki por a logra conclui cu e proyecto grandi aki. Danki na e esfuerso aki awor no mester warda largo mas pa ricibi restitucion y alabes ta yuda baha gasto di gobernacion.


text:
Minister Dangui Oduber Masha danki Sra. Brigida Croes pa e 50 añanan desplega den cuido medico na Aruba
ORANJESTAD – Diabierna atardi Minister di Turismo y Salud Publico Sr. Dangui Oduber tabata tin e placer di por ta presente na Dr. Horacio Oduber Hospital pa e celebracion di despedida di Sra. Brigida Croes. E tabata un atardi hopi ameno caminda a celebra e 50 añanan cu Sra. Croes a labora na nos hospital.
Sra. Croes a traha den enfermeria y a traha cu un total di 11 director di hospital durante su añanan di labor. E la comparti algun storia di con su trayectoria tabata. Sra. Croes a cuminsa traha na San Pedro. E la conta con enfermeria a evoluciona di e tempo ey te cu awor, sigur storianan hopi interesante pa tende.
Minister Dangui Oduber a expresa den nomber di Gobierno di Aruba e gratitude pa tur e esfuerzo y dedicacion cu sra.Croes a desplega na cuido medico y pashentnan di Aruba. Sra. Croes a demostra un dedicacion enorme, un pasion y compromiso pa cu su trabou durante 5 decada. Un dama hopi stima pa su coleganan. Danki pa e bunita añan cu bo a dedica na e comunidad medico y cu sra. Croes goza di un pensioen bon mereci.


text:
KRALENDIJK- Harbour Village Marina resientemente a instalá dos pòmp ku por chupa saka awa shushi di twalèt for di yatenan ku ta bishitá e isla. Sakando e sushi di e manera aki, ta evitá ku e yatenan mester saka e awa sushi riba laman den bahía di Kralendijk, algu ku ta dañino pa nos ref.
Dentro di poko, sakamentu di e sushi den bahía ta bai kea prohibí awor.
Frank Gonzalez, di Harbour Village ta konentu ku e inisiativa. “Nos ta kere firmemente ku doñonan di e yatenan ke koperá pa manehá e kos aki bon i asina yuda protehá nos naturaleza”, asina Gonzalez a bisa.
Prueba
Durante un periodo di prueba e yatenan e promé biaha por hasi uso gratis di e servisio, pero despues sí lo mester kuminsá paga pa esaki. Stinapa i otro gruponan ku ta boga pa protekshon di nos medio ambiente ta hopi kontentu ku introdukshon di e fasilidat nobo.


text:
Guia social
E trahado social ta ofrece sosten, conseho y guia na clientenan cu pa un of otro motibo ta den un situacion dificil. Esey por ta un problema na unda e persona no sa con pa sali di dje of e persona por tin un pregunta y ta desea un conseho.
Bijstand
Ayudo financiero ta un derecho cu un persona tin, pero e punto di salida ta cu si e salud di e persona ta permiti pa traha, e lo mester haci su maximo esfuerso pa busca un trabou prome. E yudansa di bijstand ta ser considera como ayudo temporal.
Bida & Famia
Seccion Bida & Famia ta un seccion di DAS cu ta consisti di un team di profesional cu ta brinda terapia gratuitamente na personanan cu problema psicosocial y emocional. Esun cu pidi yudansa ta haci esaki boluntariamente y no ta wordo forsa. Tur caso ta wordo trata na un manera confidencial.
Abogado liber
Abogado liber ta un sosten huridico pa esunnan cu tin un entrada bou di ‘minimumloon‘. Ta hopi recomendabel pa haci un cita pa informa bo mes tocante e rekisitonan necesario pa un ‘intake’.
Cita pa Abogado liber.
Congreso di Famia
E congreso di Famia lo tuma luga diadomingo 22 di september 2019 for di 4’or di atardi te cu 8’or di anochi na RIU Palace Antillas y entrada ta completamente gratis.
Tuma Contacto
Pa cualkier pregunta of si bo persona ta desea informacion additional. Tuma contact cu nos libremente.
Bon Bini
Bon bini na e website di Departamento di Asunto Social (DAS).
DAS ta duna servicio social na e pueblo di Aruba. Nos ta yuda bo, yuda bo mes, pa asina bo desaroya y sigui crece.
Nos ta duna servicio di Guia Social, Bida y Famia, Bijstand (e.o. ayudo cu gasto di entiero), Abogado Liber y mas.
Nos ta yuda abo y bo famia awe, pa mayan bo por yuda bo mes y ta independiente.
Nos orario ta di dialuna pa diabierna di 7:30 am pa 12:00 pm y di 1:00 pm pa 4:30 pm.


text:
Partidonan den oposicion MAS y Accion 21 a manda un carta pa presidente di parlamento, mr. Edgard Vrolijk, pa yama un reunion publico cu caracter di urgencia cu dos punto na ordo di dia, cu mester ta convoca mas pronto posibel.
Esaki ta pa haya mas claridad rapidamente riba e estado di e asuntonan relaciona cu e reduccion di e 60 miyon di euro den AZV y e preocupacionnan di e Asociacion di Fisioterapistanan di Aruba (AVF).
Punto cu kier toca tema ta: 1. Pakico gobierno a acepta e cortamento di 60 miyon den AZV y 2. preocupacionnan di e Asociacion di Fisioterapistanan di Aruba.
Durante di e manifestacion cua tuma luga dilanti di parlamento, presidente di AVF, Marlon Maduro a indica cu varios biaha nan a purba di sinta na mesa cu e minister encarga cu salubridad publico, Dangui Oduber, pero lamentablemente sin ningun exito.
Mirando cu e manifiesto ya a pasa 10 dia cu a ricibie na parlamento y mirando e caracter urgente di e asunto, MAS y Accion 21 no ta duda ni un momento cu lo convoca e reunion proximamente.


text:
NOS SELEKSHON NASHONAL DI DAMA U-20 A LOGRA SU PROMÉ VIKTORIA KONTRA ST. LUCIA I TA SIGUI PREPARÁ PA TOPA ANTIGUA & BARBUDA DJARÁSON AWOR, 8’OR NA FFK!
NOS SELEKSHON NASHONAL DI DAMA U-20 A LOGRA SU PROMÉ VIKTORIA KONTRA ST. LUCIA I TA SIGUI PREPARÁ PA TOPA ANTIGUA & BARBUDA DJARÁSON AWOR, 8’OR NA FFK!
Ayera durante nos promé partido, nos selekshon nashonal di dama kategoria U-20, a logra su promé viktoria durante e torneo; CONCACAF Women’s U-20 Championship. Nos selekshon a sa di gana St. Lucia ku skor di 5-2. Taïsha Hansen (2x), Sadéyah Rosa (2x) i Queen-Jelly Alexandre a anotá e golnan ku a hiba nos na e promé viktoria durante e torneo aki.
Mañan djaráson 15 sèptèmber, nos selekshon lo tin su segundo i alabes e último partido kaminda nos selekshon lo enfrentá e ekipo di Antigua & Barbuda pa 8’or di anochi na tereno di FFK. E partido aki lo ta importante pa e klasifikashon di nos selekshon mirando ku esun ku terminá number 1 den su pul, lo klasifiká pa e siguiente buèlta.
Aparte di nos partido, ta tin vários enkuentro ku a tuma lugá den Stadion Ergilio Hato i Tereno di FFK.
Esaki tabata tur e resultadonan di ayera:
US Virgin Islands 0 – Bermuda 5
Grenada 2 – Sürnam 5
Bahamas 0 – Cayman Islands 2
Kòrsou 5 – St. Lucia 2
E promé viktoria ta tras di lomba i nos ta bai pa e di 2, mañan 15 di sèptèmber 2021, ora nos enfrentá Antigua & Barbuda! Por sigui tur e partidonan di Kòrsou via e página di Facebook; Sport.cw debí ku no ta pèrmití presensia di públiko den stadion.
Kòrda sigui e partidonan p’asina apoyá i sostené nos selekshon di dama kategoria U-20!
14 sèptèmber 2021


text:
Piedra Plat – Diasabra marduga den careda di 3:30 alarma a wordo bati pa un accidente hopi serio pabou di rotonde di Piedra Plat.
Den e accidente aki unda un Bus a bolter.
Yegada di Polis
Na yegada di polis a constata cu tin 2 hende herida, ambos ta chauffeur di e dos vehiculonan.
Un di e vehiculonan tawata un Auto Bus(cu ta core ruta di Santa Cruz) cu ta esun cu a bolter y e otro tawata un Toyota Vitz.
Ambos chauffeur pega den e autonan
Asistencia di Brandweer tawata necesario debi cu ambos chauffeur a keda pega den e autonan y Paramediconan so no por a saca esakinan.
Dos Unidad di Brandweer
Prome a yega un unidad di Brandweer y un rato despues e Materiaalwagen mes.
Akinan a bay over pa saca chauffeur di e auto bus prome cu lo tawata esun mas serio.
Specialista di trafico pidi
Specialista di trafico tambe a presenta pa asina investiga con e accidente aki por a sosode.
Tres ambulance
Na final e dama chauffeur di r Vitz mester a warda basta, debi cu tur tres ambulance cu tawata disponibel pa e Isla e momento eynan tawata ocupa.
Durante cu e accidente aki a sosode, algun minuut prome a sosode un accidente cu hende herida ariba Avenida Nelson O.Oduber, pues ambulance tawata bezig eynan.
Algun minuut despues di e accidente serio na Piedra Plat, un otro accidente a sosode panort di e crusada di Sero Pita. Eynan tambe tawata tin hende herida y un ambulance mester a sali pa eynan tambe.
Pues dado momento debi cu diferente accidente a sosode na e mesun momento ambulance a bira “schaars”.
E accidente mes mirando con e vehiculonan a keda nos por bay den e direccion cu velocidad hopi halto a hunga un rol grandi.
Ambulance a transporta ambos herido cu fuera cu nan a haya hopi sla y fractura, nan condicion ta stabil.


text:
Den e aula di Universidad di Aruba, Minister Xiomara Maduro encarga cu Finansa y Cultura a duna un presentacion ‘Inclusion Financiero di Hende Muhe, un reconteo historico’, den e conferencia ‘Strong Women Choose to Challenge’.
Durante su presentacion, Minister Maduro a presenta un bista historico di e posicion di hende muhe na Aruba cu den comienso di 1900 tabata vlechtdo di sombre, ama di cas of nana. Hopi hende muhe no tabata tin entrada. Ta den aña 1907 y 1927, ora cu hopi hende homber a bay traha na Colombia, Venezuela, Cuba etc, e ora un 73,5% di e hende muhe na Aruba tabata traha como panadero, pikido di salo, cunukero, maestra, negoshante, enfermera, labandera y bendedo di pisca. Ora cu Lago a habri den aña 1947, un gran cantidad di hende muhe a bira ama di cas y solamente 7.2% tabata traha.
E mandatario a duna un bista riba con cu tempo e hende muhe a lucha pa haya pago igual y tambe pa e trahado publico femenino por a conserva su trabou despues di casa of biba hunto. Te cu aña 1992 tabata asina. Despues e hende muhe a haya mas oportunidad y a crece den posicion nan clave den e sector financiero, cuminsando na e escogencia pa sigui un estudio den finansa. Minister Maduro a ilustra con e hende muhe ta ocupando puesto nan financiero importante den gobernacion, aparato publico y den mundo di comercio. Ta un satisfaccion pa wak con mas y mas hende muhe ta tuma e reto pa haci un carera den sector financiero di nos Pais. Ainda tin area na unda tin mas espacio pa nos hende muhe profesional, manera den hunta di supervision nan unda te ainda ta solamente 6% ta hende muhe.
Minister Maduro ta gradici tur esnan cu a atende e seminario y tambe Universidad di Aruba pa a organisa e tremendo evento aki cu ta stimula nos hende muhe nan pa sigui scohe pa reta nan mes pa sigui crece y desaroya nan potencial.


text:
Búskeda di hóben ku a hui ta kanselá.
KOMUNIKADO DI PRENSA 305/2022
14 yüni 2022
Búskeda di hóben ku a hui ta kanselá.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku búskeda di un hóben ku a hui for di JJIC dia 16 aprel 2022 na unda e ta sera pa
motibo di atrako, polis a hasi su detenshon.
Djamars 14 di yüni 2022 alrededor di 06.05’or, personal di tim di atrako a detené na Kaya
Tula e hóben sospechoso Luis Felipe LOPEZ SANTIAGO. nasé na Colombia di 16 aña di edat.
Despues di detenshon a hasi entrada hudisial i a konfiska artikulonan de importansha pa e
investigashon
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
KOMUNIKADO DI KUERPO POLISIAL KÒRSOU Tópiko: detenshon di e sospechoso Cristefer S. Martina
KOMUNIKADO DI KUERPO POLISIAL KÒRSOU
no: 359 /2016
Fecha: 20 òktober 2016
Tópiko: detenshon di e sospechoso Cristefer S. Martina
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 20 di òktober 2016, alrededor di 07.20 e Tim di Atrako konhuntamente ku e Tim di
Aresto di Polis, a detené e sospechoso, Cristefer Simeon Martina (alias Crisje of Cris) nasé na
Hulanda, 22 di mei 1991. Polis tabata buska e sospechoso aki pa algun simannan kaba, en
konekshon ku homisidio, asesinato i violashon di e lei di arma di kandela (kaso dòbel
asesinato ku a sosodé dia 3 di sèptèmber 2016 na un diskoteka den Punda). Detenshon a tuma
lugá den un kas na Weg Groot Sint Joris, alabes a detené dos sospechoso hende muhé pa a
skonde un fugitivo di lei, respektivamente; e doño di kas J.G.E.E. di 47 aña i L.R.J.P. di 21 aña di
edat, ámbos nasé na Kòrsou. Durante e investigashon den e kas polis a haña i konfiská 4
telefòn, un tablet i un saku ku algun saku chikitu di mariwana.
Despues di a presentá e sospechosonan dilanti di un fiskal ouksiliar, nan a keda será pa mas
investigashon.
E investigashon den e kaso aki ta kontinuá.
Nos kier gradisí pueblo en general ku ta yuda nos kuerpo polisial pa asina huntu nos por yuda polis den su investigashon.


text:
Como parti di e campaña 3C -TRECE y riba Dia Internacional di Archivo Famia Genser a entrega material historico pa archiva na Archivo Nacional Aruba
ORANJESTAD – Como parti di e campaña 3C-TRECE y riba Dia Internacional di Archivo, famia Genser, den presencia di Minister di Finansa y Cultura Xiomara Maduro, a haci traspaso di un coleccion historico pa archiva na nos Archivo Nacional.
Ta trata aki di un coleccion di mas cu 2000 slides (dia’s positieven) di famia Genser. E potretnan aki a wordo saca dor di e fotografo Fritz Genser y ta duna un bista amplio di Aruba den e periodo 1949-1972. E potretnan ta duna un bista di e famia Genser y amigonan y di e bida familiar aki na Aruba den e periodo ariba menciona.
Aparte di e coleccion di slides, e ta inclui tambe hopi potret di Aruba su carnaval den e periodo aki. Hunto cu e potretnan saca door di sr. Fritz Genser, cual coleccion ta bai haya e nomber “Fotocollectie Fritz Genser”, Archivo Nacional Aruba a haya un coleccion di e revista di deporte “The Local” cual tabata scirbi na e idioma ingles. E revista aki tabata relata exclusivamente tocante deporte na Aruba den e periodo di 1949-1962. Adicionalmente, famia Genser a traspasa 91 ehemplar di Esso News.
E gesto di Famia Genser pa trece nan material historico, ta un coleccion di hopi balor pa nos archivo nacional. Archivo Nacional Aruba y Minister di Finansa y Cultura Xiomara Maduro, ta gradici famia Genser pa nan contribucion na nos Archivo Nacional y ta pidi pueblo di Aruba pa uni su mes na e campaña 3C-TRECE material historico pa Archivo Nacional Aruba pa asina nos por Colecta-Conoce-Conserva nos historia.


text:
Willemstad– E gobièrnu formá pa Movementu Futuro Kòrsou (MFK) i Partido Nashonal di Pueblo (PNP) ta drenta e periodo di gobernashon 2021-2025 ku un konfiansa i sosten amplio di pueblo di Kòrsou. E gobièrnu ta determiná pa hiba un gobernashon di pueblo, pa pueblo i huntu ku pueblo di Kòrsou.
Esaki ta nifiká ku nan mester ta transparente ku pueblo den tur aspekto. No por tin kosnan manera “Non Disclosure”, sin representante di pueblo ta na altura di esaki i sigur no mara nos pueblo na akuerdonan di largu durashon, sin konsultá ku pueblo di Kòrsou. Aparte di konsultá pueblo pa ku akshonnan ku lo tin ku wòrdu tumá, tur resultado mester ta na benefisio di pueblo. Den e kuadro aki nos ta karga e lema: “Ta Pueblo su bùrt”!
Pues e vishon ku MFK i PNP tin ta rekonosé e siguiente 4 metanan stratégiko:
- Kalidat di bida haltu. Esaki ta enserá ku tur hende por disfrutá di un grado haltu di seguridat pa trabou, kuido médiko, enseñansa i formashon (life’skills), bibienda, tráfiko, kuido sosial pa hóben, adultonan i personanan di edat avansá, kompañá pa un grado haltu di seguridat den bida diario.
- Nivel di bida haltu. Un nivel di bida haltu ta enserá ku tur hende tin un fuente di entrada ku por garantisá loke ta nesesario pa e por poseé kosnan materialnan pa por biba un bida sano, salú i sigur den sukomunidat.
- Koheshon sosial (sociale cohesie). Hende ku ta balorá su mes, su próhimo, su komunidat i bishitantenan. Promové strategianan pa evitá divishon den nos komunidat.
- Gobernashon demokrátiko efektivo i efikas ku ta operá mas serka di hende. Esaki ta enserá un gobièrnu ku su kurason ta bati pa su siudadanonan. Un gobièrnu ku ta duna espasio pa mas, ku un aparato efektivo, efisiente i ku un konosementu haltu di funshonarionan. Dunando partisipashon, i trahando di un forma visibel, transparente i ku rèspèt pa e prinsipionan demokrátiko, rèspèt pa e minoria i atenshon spesial pa esnan vulnerabel.
- Krea kondishon pa tur siudadano di País Kòrsou por desaroyá spiritualmente, mentalmente, físikamente i kulturalmente. Fasilitá e siudadano, empresa i organisashonnan pa por produsí pa nan mes i pa País Kòrsou, sosteniendo esnan ku mester di ayudo.
Pa realisá e vishon aki, Gobièrnu lo krea kondishonnan riba terenonan sosial, spiritual, laboral, kultural, di salú i kuido pa tur siudadano di País Kòrsou por desaroyá optimalmente. Gobièrnu lo pèrkurá pa e siudadano, empresa i organisashonnan no gubernamental por produsí pa nan mes i pa País i asina sostené esnan mas vulnerabel den nos País. Durante e kuater añanan di gobernashon benidero, e lema lo ta: un famia, un bario, UN PAIS.


text:
Resultadonan di Beisbòl Profeshonal Hapones Nippon ayera:
- Yomiuri Giants a derota Tokyo Yakult Swallows ku skor di 4-3 den 12 entrada
Wladimir Balentien no a konektá hit den 3 turno na bate. Wladimir tin un promedio di .277. Ainda Wladimir no ta 100 porshento rekuperá di su leshon na pia. Segun informashonnan Wladimir ta solamente 75 porshento rekuperá di e leshon na su tendon di agiles
- Rakuten Golden Eagles a gana di Orix Buffaloes ku skor di 7-1
Andruw Jones no tabata tin turno ofisial den e partido ku 4 base por bola. Andruw tin un promedio di .225
Resultadonan di Beisbòl Liga Grandi ayera:
- Liga Amerikano a derota Liga Nashonal ku skor di 5-3
Pa Liga Amerikano, Derek Jeter a bai di 2-2 ku un doblete i un kareda anotá. Miéntras ku Mike Trout di Los Angeles Angels a gana e premio di hungadó mas balioso, konektando 2 hit den 3 turno na bate ku 2 kareda empuha
Partidónan di Liga Grandi pa awe:
- Awe no tin partido den Liga Grandi, e di dos mitar di temporada ta kontinuá djabièrnè 18 di yüli próksimo
Breve:
Liga Menor Dòbel A
- Curt Smith a hunga den dos partido ayera pa Springfield Cardinals. Den e promé partido Curt a konektá 1 hit den 3 turno na bate ku 1 kareda empuha. Den e segundo partido tambe Curt a konektá 1 hit den 3 turno na bate. Curt tin un promedio di .279
- Juan Carlos Sulbaran tabata tin un salida sin desishon ayera pa Northwest Arkansas Naturals. Juan Carlos a picha 6 entrada kompletu, permitiendo 1 kareda i ponchando 5 batido. Juan Carlos tin un rèkert di 6-6 ku un efektividat di 3.00